5/20/2019 1:07:18 AM\nلەلاپەڕەکانی مێژوودا بەدەگمەن ناوی سەرکردەیەکی ئۆپۆزسیۆن دەبینین لە ڕژێمە دیکتاتۆرەکاندا کە بە وێستگە تاریکەکانی زینداندا تێنەپەڕیبێت و ئازارنەدرابێت. ھەر خۆی وادەردەکەوێت کە زیندان بۆ زۆربەی سەرکردە ئۆپۆزسیۆنە دیارەکانی ناوچەکە و جیھانیش وێستگەیەک بوبێت بۆ دەرخستنی سیفەتە بارز و کاریزما ئاساکانی ئەو سەرکردانە و پێشمەرجێکیش بێت بۆ قبوڵکردنیان لەلایەن کۆمەڵگەوە. دواجار کونجی زیندان بووە بە بەشێک لەتەواوکاری پێناسەی سەرکردەبوون.\nوەکو عادەتێکی باو لە دنیای دیکتاتۆریدا، ھەمیشە یاسا وەکو داردەستێک بەکارھێنراوە بۆ تۆمەتبارکردن و تەخوینکردن و زیندانیکردنی سەرکردەی جولانەوە سیاسیە دژەباوەکان. تا ئێرە ڕەنگە ئاسایی بێت بەو پێیەی ھەمیشە بێگانە و دوژمنەکان سەرکردەی بزاوت و جوڵانەوە بوێرەکانیان زیندانیکردووە و ئازاریانداوە، بەڵام حاڵەتێکی نامۆ لە زیندانیکردنی ''شاسوار عەبدولواحید''دا بەدیدەکرێت ئەویش ئەوەیە کە حیزبێکی سۆشیال دیموکراتی ھاوزمانی خۆی زیندانی دەکات. ئەمە ئەگەر بەڵگە بێت لەسەر شتێک، بەڵگەیە لەسەر ئەوەی کە ھەرچەندە لە سەدەی بیست و یەکداین و جیھانی ڕۆژئاوا لەڕووی دیموکراسیەوە تەواو پێشکەوتووە، بەڵام تاکو ئێستاش لە ڕۆژھەڵاتی ناوەڕاستدا زیندانیکردن و ئازاردانی دەرونی و ھەندێکجار جەستەیی بەرۆکی سەرکردە دیارەکانی بەرنەداوە و پێشمەرجێکیشە بۆ بوون بە کاریزما.\nئەمەی ئێستا یەکێتی بەرامبەر بە نەوەی نوێ و ''شاسوار عەبدولواحید'' دەیکات، لەرابردوودا و کاتێ کاک نەوشیروان لە ژیاندا بوو، ھاوشێوەکەی بەرامبەر بە گۆڕانی کاک نەوشیروان ئەنجامدا. ئەم شەڕە نابەرامبەرە لە سلێمانی جگە لە ناشرینکردن و لەکەدارکردنی ڕووی دیموکراسی پایتەختی ڕۆشنبیری ھیچی تری لێ سەوز نابێت.\nماوەتەوە بڵێین، ھەرچەندە کەسێکی وەکو ''شاسوار عەبدولواحید'' ئامادەی ھەموو جۆرە قوربانیەک بووە لەپێناو نەفەسی دژەگەندەڵی و باشترکردنی گوزەرانی خەڵکدا، بەڵام ئەم کارە بەتەنھا بەخۆی و ھاوڕێکانی ئەستەمە و پێویستی بە پشتیوانی و ھاوکاری و ھاودەنگی خەڵک ھەیە. ئێستا ئیتر کاتی ئەوەیە بە ھەموومانەوە پشتیوانی ئەم گەنجە ئازا و بوێرە بکەین و ھەوڵی سەرخستنی بدەین و لێنەگەڕێین دەسەلاتێکی گەندەڵ و شکستخواردوو، خەونی باشکردنی وڵات و ژیان و گوزەرانی ھاولاتیەکانی لەبارببات و ئەو تروسکایی ئومێدەش لەدڵی خەڵکدا ببڕێت.


ماڵپەری فیردەوس | ئایا ئیمانداری جنۆکە دەچێتە بەهەشت ؟\nسەردێری پرسیار:ئایا ئیمانداری جنۆکە دەچێتە بەهەشت ؟\nبەرواری دانان :2018-09-28 کۆدی پرسیار:61\nپرسیار // ئایا ئیمانداری جنۆکە دەچێتە بەهەشت ؟\nوەلام // هەموو زانایان یەک دەنگن کە کافری جن دەچێتە دۆزەخ ، بەلام جیاوازی لەوەدایە ئایا ئیمانداری جنۆکە دەچێتە بەهەشت یان نە ، دوو وتە هەیە :\nیەکەم // زۆربەی زانایان دەلێن ئیمانداری جن دەچێتە بەهەشت ، بەلگە :\n(۱) خوای گەورە دەفەرمووێت : (( و ما خلقت الجن والٳنس ٳلا لیعبدون )) [ الذاريات ] ، واتە : جنۆکە و مروڤ مان دروست نەکردووە ئیلا بۆ پەرستن نەبێت .\nمرۆڤ چۆن کردەوەی لەسەرە و پاداشت و سزای بۆی هەیە جنۆکەش بەهەمان شێوە .\n(۲) چەندین ئایەت هاتوون باسی پاداشت دەکات بۆ ئیمانداران کە بەهەشت و چوونە بەهەشتە ، ئەم ئایەتانە ئیمانداری جنۆکە و مرۆڤ هەردووکیان دەگرێتەوە .\n(۳) خوای گەورە دەفەرمووێت : (( و لمن خاف مقام ربە جنتان )) [ الرحمان : ٤٦ ] .\nئەم ئایەتە باسی مرۆڤ و جنۆکەیە .\n(٤) خوای گەورە دەفەرمووێت : (( لم یطمثهن ٳنس قبلهم ولا جان )) [ الرحمان : ٧٤ ] .\nواتە : حۆرییەکانی بەهەشت ، بەر لە بەهەشتییەکان هیچ مرۆڤ و جنۆکە دەستی بۆ نەبردوون واتە کچێتی لانەبردوون ،ئەمە ئاماژەیە بۆ ئەوەی کە جنۆکەش دەچێتە بەهەشت .\nدووەم // هەندێک زانا دەلێن ئیمانداری جن ناچێتە بەهەشت ، بەلکو پاداشتیان تەنها ڕزگار بوونە لە دۆرەخ و ئاگر ، پاشان دەبن بە خۆڵ ، کە ئەمە وتەی ابو حنیفە ، سفیان الثوی ، اللیثه ، بەلگە :\n(۱) هیچ بەلگەی ڕوون و ئاشکرا نەهاتوون لە قورئان و سونەت کە جن وەک مڕۆڤ دەچێتە بەهەشت .\n(۲) خوای گەورە دەفەرمووێت : (( یاقومنا ٲجیبوا داعی اللە و ءامنوا بە یغفر لکم من ذنوبكم ویجركم من عذاب ٲلیم )) [ الأحقاف : ٣١ ] .\nواتە :جن کاتێک گوێیان لە قورئان بوو چوون بۆلای قەومی خۆیان وتیان : ئەی قەومی ئێمە وەلامی بانگبەرەکەی خوا بدەنەوە و بڕواش پێی بێنن ، لە تاوانەکانتان خۆش دەبێت و لە سزای بە ئێشیش دەتانپارێزێت .\nلەم ئایەتە باسی پاداشت بۆ جن کراوە ، ئەویش ئەوەیە ئەگەر ئیمان بهێنن لێ خۆش بوون و ڕزگار بوون لە سزا بۆیان هەیە ، ئەگەر پاداشتێکی گەورەتر هەبوایا لە ڕزگار بوون لە ئاگر باسی دەکرد کە ئەویش چوونە بەهەشتە .\n(۳) هەروەها دەلێن جن نەوەی شەیتانن ، نەوەی شەیتان ناچێتە بەھەشت .\nوتەی ڕاست وتەی زۆربەی زانایانە کە ئیمانداری جن دەچێتە بەهەشت ، لە وەلام دا دەلێین :\n(۱) ئایەت بە ڕوونی باسی چونە بەهەشتی جنۆکەی کردووە ، گریمان باسیشی نەکردبێت بەڕوونی کە باس کراوە ، دەلێین باس نەکردن نابێتە بەلگە کە چوونە بەهەشت بۆیان نییە و نەفی بکەیت .\n(۲) وە دەلێین پێغەمبەر بۆ جن و مرۆڤ چووە ، بۆچی هەردووکیان وەک یەکن نەبن بۆ پاداشت و سزا ، بۆچی دەلێی دۆزەخ بۆ جنۆکە هەیە ، بەلام بەهەشت بۆیان نییە .\n(۳) ڕاستە ئایەتی سورەت الاحقاف باسی ڕزگار بوون دەکات لە ئاگر ، بەلام خۆی لە خۆیدا ئاماژەی بۆ چوونە بەهەشتیشی تێیدایە ، چونکە ئەوەی ڕزگار بێت لە ئاگر دەچێتە بەهەشتیش ، هەروەها لەبەر ئەوە باسی ڕزگار بوون لە ئاگر دەکات چونکە کەم جن هەیە لە ئاگر ڕزگار ببێت ، جن وەک مرۆڤ نییە ئەوان زیاتر دەچنە دۆزەخ ، لەوانەیە یەکێک بلێت ئەگەر وابێت کەم جنیش هەیە بچێتە بەهەشتیش ، بۆچی باسی چوونە بەهەشتی نەدەکرد ، دەلێین ئایەتی تر ئاماژەی بۆ چوونە بەهەشتیانی کردووە .\n(٤) جن ناچێتە بەهەشت چونکە نەوەی شەیتانە یان چونکە جنۆکەیە ئەمە ڕاست نییە ، ئەگەر وابێت نەوەی ابو طالبیش ناچێتە بەهەشت یان نەوەی ھەر کافرێک سنوری بەزاندبێت ناچێتە بەهەشت .


بەرەنگاربوونەوەی قەیرانی ئابوری هاوکاتی بەگژدا چوونەوەکانی ڤایرۆسی کۆرۆنا\nتۆمارەکانی هەتا ئێستای مانگی 3 دەریدەخات کاردارییەکان لە ئوستراڵیا و ژاپۆنەوە تا دەگات بە ڕۆژئاوای ئەوروپا، پەکیان کەوتوە بەهۆی ئەو ڕێوشوێنانەی بۆ ڕێگری کردن لە بڵاوبونەوەی ڤایرۆسی کۆڕۆنا گیراونەتە بەر.\nگرتنەبەری ئەو ڕێوشوێنانە،زیانی بە ئابوری جیهانیش گەیاندوە.\nهەرچەندە ئەمڕۆ سێشەممە بەهۆی بەرزبوونەوەی نرخەوە لە بازاڕە جیهانییەکانی دراودا، تا ئەندازەیەکی سنوردار هیوایەک بۆ بوژاندنەوەی ئابوری دروست بووە، بەڵامئەو زانیارییەکانی ئەمڕۆ سێشەممە لە ئەمەریکا هەن، هێشتا نیگەرانی بەرامبەر ڕەوشی ئابوری هەن.\nشیکەرەوە لە پەیمانگای Investment BlackRock دەڵێن بڵاوبونەوەی ڤایرۆسی کۆرۆنا، گورزێکی گەورەیە بە ڕووی هەموو پێشبینیەکاندا، هاوشێوەی کارەساتە سروشتیەکانی سنورێکی بەرفراوان دەگرنەوە.\nچالاکیەکان لەو 19 وڵاتەی دراوی ئیرۆ بەکاردێنن، پەکیان کەوتوە بەهۆی ئەو ڕێکارانەی بۆ بەرەنگاربوونەوەی ڤایرۆسەکە گیراونەتە بەر وەک داخستنی فرۆشگاکان و چێشتخانە و دامودەزگاکان.\nلە فەڕەنساش خزمەتگوزاریەکان دابەزینیان بە خۆوە بینیوە و بەتایبەتیش لە بواری پیشەسازیدا، کە بۆ یەکەمین جارە هێندە داببەزێت، لەوەتای قەیرانی دارایی جیهانی لەماوەی 10 ساڵی ڕابردوودا.\nشیکەرەوە باس لە ڕەوشی ئەمریکاش دەکەن، وەک دەڵێن تا ئابوری ئەمریکا بتوانێت لەم قەیرانەی ئێستا و سستی بەردەوامی ئابوری دەرباز ببێت ئەوا پێویستی بە دەستێوەردانێکی زیاتری سیاسی هەیە لە چەند هەفتەی داهاتوودا.


فەرمی: مۆبایلی ئێڵجی (ڤی ۳۰) خاوەن ڕوونمای جۆری ئۆڵێد دەبێت – کەی ئای تی ئێن\nبابەتی گرینگ 3, ئاب 2017\nفەرمی: مۆبایلی ئێڵجی (ڤی ۳۰) خاوەن ڕوونمای جۆری ئۆڵێد دەبێت\n۲ ساڵ دەبێت کە کۆمپانیای ئێڵجی کۆری گەڕاوەتەوە بۆ سەر تەکنەلۆژیای ئۆڵێد بۆ مۆبایلەکان. کۆمپانیاکە ئەوەی ڕانەگەیاندووە کە تەنها بەم تەکنەلۆژیایە دەگەڕێتەوە، بەڵکو لەگەڵ ئەم تەکنەلۆژیایە، ڕوونمایەکی قەبارەگەورە و ڕوونیەکی بەرز دەبینین لە مۆبایلەکانی داهاتووی ئێڵجی.\nئێڵجی دەربارەی مۆبایلی داهاتووی خۆی هەواڵێکی بڵاوکردەوە، کە تێیدا باسی مۆبایلی ئێڵجی ڤی ۳۰ دەکات و ڕایگەیاند کە ئەم مۆبایلە نوێیەیان بە قەبارەیەکی گەورە و ڕوونیەکی بەرزی ڕوونما خاوەن تەکنەلۆژیای ڕوونمای ئۆڵێد دەبێت! قەبارەی ڕوونمای مۆبایلەکە ٦ ئینچ دەبێت بە ڕوونی ۲٨٨۰×۱٤٤۰، هەروەها ڕوونماکە بە پارێزەری بەهێزی گۆریلا گلاس ٥ له ژینگەی سەخت پارێزراو دەبێت. لایەکانی ڕوونمای مۆبایلەکە چەماوەیی دەبێت کە ئێڵجی بە “ergonomic design” ناوی دەبات.\nقەبارەی ٦ ئینچ ڕوونما گەورەترین قەبارەی ڕوونمای مۆبایلەکانی ئێڵجی دەبێت دوای ٤ ساڵ. لەگەڵ ئەم قەبارەیەدا، ئێڵجی ئاشکرای کردووە کە لەشی مۆبایلەکە بچووکترە لە ئێڵجی ڤی ۲۰ـی ڕابردوو. چەند تایبەتمەندیەکی زیاتری ئاشکراکراو هەن بۆ ڕوونمای ئێڵجی ڤی ۳۰ کە پشتگیری لە تایبەتمەندی HDR10 دەکات و بە ڕێژەی ۱٤٨% ڕەنگە بۆشاییەکانی DCI-P3 دەگرێتە خۆی، ئەمەش یەکێکە له تەکنەلۆژیاکانی ڕەنگەکانی RGB.\nچاوەڕواندەکرێت مۆبایلەکە لە “کۆنگرەی جیهانی ئیفا”ـدا نمایشبکرێت.\nتاگەکان ئێڵجی بەرهەمی نوێ


18 مۆدێلی قژی بەڕۆژ بۆ منداڵان بەشی1 | کانیاو | کانیاو دیزاینەرێکە، تایبەت بۆ ستایلی تۆ\n18 مۆدێلی قژی بەڕۆژ بۆ منداڵان باسی ئەوە ئەکات کە باش‌ترین مۆدێلی قژ بۆ منداڵان چ بۆ قوتابخانە و چ بۆ ناو وێنە کامەیە؟ گۆڕینی مۆدێلی قژی منداڵان لەوانەیە سەخت بێت، بۆیە ئێمە چەند مۆدێلی قژمان کۆکردوەتەوە و پێتان دەناسێنین. لەم مۆدێلە قژانەدا هەم بۆ منداڵی کوڕ و هەم بۆ منداڵی کچ مۆدێلی قژ هەیە. ئەم مۆدێلانە زۆر بەڕۆژن و بە دڵنیایەوە منداڵەکاتەن حەزی پێ‌دەکات.\n18 مۆدێلی قژی بەڕۆژ بۆ منداڵان\n18 مۆدێلی قژی بەڕۆژ بۆ منداڵان لە مۆدێلی جوانکیلەی بیبێر هەتا مۆدێلی باردو، مۆدێلی قژی جیاواز لەم لیستەدا بۆ منداڵان هەیە. دەتوانن ڕاستەوخۆ ئەم وێنانە بەرن بۆ سەرتاشخانە هەتا وەکو ئەم وێنانە قژی منداڵەکەتان بڕازێننەوە. هەروەها خۆتان دەتوانن لە ماڵی خۆتان مۆدێلێکی سادەی بۆ میوانیە تایبەتەکان بۆ تاقی بکەنەوە. ئەگەر قژی منداڵەکەتان کاڵ بێت یان ڕەش، ئەستوور بێت یان ناسک، کورت بێت یان درێژ، ئێمە گشتیمان لەبەرچاو گرتوە با دڵنیا بین کە بۆ هەر جۆر قژێک چەن مۆدێلێک لەم لیستەدا ببێت. ئێستا ئەگەر پێتان خۆشە منداڵەکەتان بەم مۆدێلانە بڕازێننەوە، تەنیا دەبێت بۆ ماوەیەک ئارام ڕایان‌بگرن هەتا مۆدێلی قژیان بۆ دەڕازێننەوە. کەڵک گرتن لە مۆبایلێک دەتوانێت فێڵێکی باش بێت.\n18 مۆدێلی قژی بەڕۆژ بۆ منداڵان: مۆدێلی قژی پیکسی\nبەلاتانۆ چۆنە منداڵەکەتان مۆدێلێکی قژی پیکسی وەکو توئیگی ببێت؟ بۆ ئەو منداڵانەی کە خۆشیان لە قژی کورت نایەت بەڵام قژی کورتیان هەیە، ئەم مۆدێلە تاقی بکەنەوە. بەرلەوەی کە بۆ هەمووکات قژی منداڵەکەتان بەم مۆدێلە کورت بکەنەوە، بزانن منداڵەکەتان حەزی پێدەکات یان نا؟ زۆر سادە لە هەرلایەک لە سەری کە پێیدەکەوێت، بە هێڵێک قژەکانی جیا بکەنەوە و بیکەن بە دوو بەش. دوای ئەوە لە هەرلایەک ئەڵقەیەک دروست کەن با قژی جوان ساف بێت.\n18 مۆدێلی قژی بەڕۆژ بۆ منداڵان: مۆدێلی قژی بیبێر\nئەگەر منداڵەکەتان حەز ئەکات وەکو جاستین بیبێر بێت، بەڵام ئێوە گەرەکتانە دڵنیابن کە زۆر شپرز و شێواو نەبێت، ئەم مۆدێلە تاقی بکەنەوە. تاقی کردنەوەی ئەم مۆدێلە جوانکیلە بۆ منداڵەکەتان کارێکی بەگشتی دروستە. ئەم مۆدێلە بەرن بۆ لای دەلاکەکەی و دڵنیابن کە بە مەکینەی ڕیش‌تاشین یان بە مقەست قژی بۆ لای خوارۆ کورت بکاتەوە. کورت کردنەوەکە دەبێت بە شێوەیەک بێت کە شێوازی Y بگرێت. ئەگەر قەراغەکانی ساف بێت لەوانەیە زۆرتر لەوەی کە لە بیبێر بچێت، لە قاپێک بچێت کە کرابێت بەسەریدا. ئەگەر فێربن چۆن بەرچاوی کورت بکەنەوە، دەتوانن بێ ئەوە کە هەفتەیەک جارێک بیبەن بۆ سەرتاشخانە، خۆتان بۆی کورت بکەنەوە.\n18 مۆدێلی قژی بەڕۆژ بۆ منداڵان: مۆدێلی قژی باردو\nڕازانەوەی مۆدێلی قژی فەرمی‌تر بۆ منداڵان زۆر سادەیە. ئەم مۆدێلە کە لە مۆدێلی باردو گیراوە تاقی بکەنەوە. مۆدێلی باردو بۆ هەر باڵا و جۆری قژێک گونجاوە و تەنیا دەبێت لە ئەتۆی قژ و کەژی قژ کەڵک بگرن. بەشێکی کەم لە قژ کە دەکەوێتە بەینی دوو نیوەی برۆ، ببەستن. لە کۆتاییدا بە ئەتۆی قژ باقی قژەکان لوول بکەن. ئەو بەشەی کە بەستراوە با ساف بێت.\nمۆدێلی قژی پیاوی ڕۆنێسانس\nئەگەر کوڕەکەتان قژی لوولی هەیە، ئەم مۆدێلە زۆر بۆی جوانکیلەیە. بە دەلاکەکەتان بڵێن کەمێک لە ڕادە زۆرتر قژی درێژ بکاتەوە. بەم شێوەیە قژە لوولەکان درێژتر و بازتر دەبن. دوای ئەوە کە سەرتان بۆ شۆرد بەرلەوە کە تەواو وشک بێتەوە کەمێک ژێل بدەن لەسەری با قژی دەق بگرێت و لوول بوونەکەی جوان‌تر دەرکەوێت. ئەگەر بهێڵن بە هەوای ئازاد وشک بێتەوە زۆر بەرزتر و لوول‌تر دەبێت. بە کەمێک ژێل دەتوانن تەواوی ڕۆژ قژی منداڵەکەتان کۆنترۆل بکەن.\nمۆدێلی قژی شاجوان\nئەگەر کچەکەتان قژی درێژی هەیە و گەرەکتانە بچن بۆ مەراسمێکی فەرمی، ئەم مۆدێلە بەباشی گشتی قژی دەبات بۆ دواوە. لەسەرەتادا هەندێک لە قژەکان نزیک بە هێڵی دەرهاتنی قژ لابدەن. باقی قژەکان بەرن بۆ سەرۆ و بیبەستن، بەڵام لەملاولای دەمووچاو چەند تیکەی بهێڵنەوە. بەشەکەی بەرۆ بەرن بۆ لایەک و ئەگەر زۆر درێژە بیخەنە پشت گوێچکە، بەڵام ئەگەر درێژ نەبوو بە شتێک ڕاگیری کەن.\nمۆدێلی قژی سوپەر ستار (ئەستێرەی بەناوبانگ)\nلە منداڵەکەتان بگەڕێن با بۆ قوتابخانە قژی درێژتری ببێت و دوای ئەوە بۆ مەراسمەکان لەم مۆدێلە کەڵک بگرن. ئەم مۆدێلە لەوانەیە زۆر سادە بێت. بۆ دروست کردنی ئەم مۆدێلە تەنیا شانەیەک و کەمێک ژێل یان پژێنەک‌تان (سپرێی) گەرەک دەبێت. ئەگەر قژەسەری وشکە، لەسەرەتادا کەمێک بۆی تەڕکەن و دوای ئەوە هێڵێکی گەورەی تێ‌بخەن. ژێل یان پژێنەک (سپرێی) لێ‌بدەن و بۆلای دواوە لای بدەن. ئەگەر قژەسەری ئەستوور بێت لەوانەیە ژێلی زۆرتری گەرەک بێت. شانەکە بخەنە ناو جانتاکەتان و هەرکات قژەکانی شێوا، بە شانە بۆی ڕێک کەن.\nمۆدێلی قژی شۆخ\nمنداڵێک بە قژی بەەستراو، هەمووکات جوانکیلەیە. ئەم مۆدێلە بۆ قژی کورت و درێژ گونجاوە و بۆ لادانی قژ لەسەر دەمووچاو زۆر باشە. لە سەرەتادا قژەسەری زۆر ئاسایی ببەن بۆ پشت سەری و دایبێنن. دوای ئەوە لە ناوەڕاستەوە بە هێڵێک بیکەن بە دووبەش و هەر بەش لە پشت ملی ببەستن. ئەگەر پێتان خۆش بوو کەمێک لوولی بکەن با زۆرتر دەرکەوێت و بە ئکسسوارت بیڕازێننەوە.\nمۆدێلی قژی تەواو ئەمریکی\nئەم مۆدێلە کورت و ڕێک و پێکە، مۆدێلێکی کلاسیکە کە منداڵەکەتان ئەگەر دوایی تماشای وێنەکانی کات پی جوان دەبێت. ئەم مۆدێلە کورتە بۆ جۆرە جیاوازەکانی قژ بەتایبەت قژە پڕەکان گونجاوە. پارێزگاری لەم مۆدێلی قژە سادەیە. بۆ ئەو منداڵانە کە وەرزش دەکەن لەبەر ئەوەی کە بەرچاویان ناگرێت و دوای ئەوە کە چەند سەعات کڵاو ئەکەنە سەریان ناشیرین نابێت، زۆر ئایدیالە. قژی کورت بۆ مانگە گەرمەکانی ساڵ زۆر باشە و فێنک دەبێت. ئێوەو کوڕەکەتان ئەم مۆدێلەتان پێ باش دەبێت، لەبەر ئەوەی کە بۆ جوان بوونی قژ هیچ زەحمەتێک‌تان نابێت. منداڵەکەتان دەتوانێت لەخەو هەڵسێت، دەست و دەمووچاوی بشوات و بۆ هەرکوێ پێتان خۆشە بڕوات.\nبەڕێزان لێرادا 8 مۆدێل لە 18 مۆدێلێک وا بەڵێنمان دابوو، باس کرا. بۆ بینینی 10 مۆدێلی دیکە دەتوانن بابەتی ناساندنی 18 مۆدێلی قژی بەڕۆژ و جوانکیلە بۆ منداڵان بەشی2 بخوێننەوە.\nئەم بابتەی کانیاو لە دەست مەدە: ستایلی کچانە و کاریگەری لە سەر کەسایەتی


لەگەڵ کۆتاییهاتنی بە دەست هەژمارکردنی دەنگەکان، باس لە راگەیاندنی فراکسیۆنی زۆرینە دەکرێ\nئاب 09, 2018\nکۆتایی بە هەژمارکردنەوەی دەستیی سندووقەکانی دەنگدان هات و بڕیارە هەفتەی داهاتوو ئەنجامەکان ئاشکرا بکرێن. لایەنە سیاسی و فراکسیۆنەکانی عێراق خۆیان ئامادە کردووە لەگەڵ راگەیاندنی ئەنجامی هەڵبژاردن فراکسیۆنی زۆرینەی خۆیان لە پەرلەمان ئاشکرا بکەن. هەر یەک لە لایەنەکان لەسەرەوە لەگەڵ یەکیک هاوپەیمانن و لە بنەوە لەگەڵ یەکێکی تر و دیار نییە دواجار کامە لایەن فراکسیۆنی زۆرینە رادەگەیەنن، ئەوەی ئاشکرایە بێ کورد ئەو فراکسیۆنە زۆرینەیە بەدی نایەت.\nنزیکەی سێ مانگ لە بەڕێوەچوونی هەڵبژاردنی پەرلەمانی عێراق تێدەپەڕێت، بەڵام هیشتا تەنانەت ئەنجامی کۆتایی پەسندکراو رانەگەیەنراوە و عێراق تووشی دۆخێکی نالەباری سیاسی بووە. ئەمەش دوای ئەوە دەستی پێ کرد کە گومان لەسەر ئەنجامی هەڵبژاردن دروست بوو و دادگای فیدراڵی لە سەر داخوازی پەرلەمان بڕیاریدا بەشێک لە سندووقەکان بە دەست بژمێردرێنەوە.\nژماردنەوەی دەنگەکان دوو رۆژە کۆتایی پێ هاتووە و بڕیارە لە نیوەی مانگی ئاب ئەنجامەکە ڕابگەیەنرێت.\nپێشتر هەر لە دوای ئەنجامی سەرەتایی، لایەنە براوەکان دەستیان بە گفتوگۆکانیان کرد تا فراکسیۆنی زۆرینە دروست بکەن و کاتێکیش دەست بە دووبارە ژماردنەوەی دەستیی دەنگەکان کرا سەرەتا هەوڵەکانی دانوستان بۆ پێکهێنانی حکوومەت سست بوونەوە، بەڵام چەند رۆژێکە هەندێک لایەن باس لەوە دەکەن فراکسیۆنی زۆرینەیان کۆ کردووەتەوە.\nحاکم زاملی یەکێک لە ڕێبەرانی رەوتی سەدر ئاشکرای کردووە، هاوپەیمانی سائیرون کە لە لایەن موقتەدا سەدر پشتیوانی دەکرێت لە چەند رۆژی داهاتوودا دەیەوێت فراکسیۆنی زۆرینە لە پەرلەمانی عێراق پێک بهێنێت و باسی لەوەش کردووە لەو فراکسیۆنە هاوپەیمانی دەولەتی یاسا جێگەی بۆ نەکراوەتەوە.\nئەمە لە کاتێکدایە خوودی نووری مالیکی سەرۆکی هاوپەیمانی دەوڵەتی یاساش سێ رۆژ لەمەوبەر باسی لە پێکهێنانی فراکسیۆنی زۆرینە کردبوو و تەنانەت باسی لەوە کردبوو لە فراکسیۆنەکەیاندا فەتح و نەسر بەشدارن و دەستیشیان بە گفتوگۆ کردووە بۆ ئەوەی سائیرون و حیکمەت رازی بکەن.\nئێستا بە پێچەوانە نوێنەرەکەی سەدر باس لە خستنەدەرەوەی هاوپەیمانی دەوڵەتی یاسا لە دانوستانەکانیان و پێکهێنانی فراکسیۆنی زۆرینەی پەرلەمانی عێراق دەکات. زاملی گوتوویەتی تەنیا چاوەڕوانی راگەیاندنی ئەنجامی فەرمی هەڵبژاردنەکانی 12 ئایاری ئەمساڵن و لە دوای ئەنجامەکە ئەوانیش فراکسیۆنی زۆرینەی خۆیان رادەگەیەنن.\nزاملی بۆ فراکسیۆنی داهاتوو و پێکهێنانی حکوومەت پێداگری لە نەهێشتنی گەندەڵی و پشک پشکێنە و داماڵینی میلیشیاکان لە چەک کردووە. ئەو ناوی نووری مالیکی هێناوە و گوتوویەتی لە فراکسیۆنەکەدا جێگەی نابێتەوە.\nلێدوانەکانی سائیرونیش جیاوازە و پیشتر سەلاح عوبێدی گوتەبێژی ڕەوتەکە گوتبووی هێڵی سووریان بە دەوری هیچ کەس و لایەنێکدا نەکێشاوە.\nبە گوێرەی ئەنجامی پێشوو لیستی سائیرون، 54 کورسی، فەتح 47 کورسی، نەسر 42 کورسی و دەوڵەتی یاسا 26 کورسی بەدەست هێناوە. شیعە بە پێچەوانەی خولەکانی پێشوو بە چەندین بەرەدا دابەش بووە و بە بێ کورد هیچ کامێکیان ناتوانن فراکسیۆنی زۆرینەی پەرلەمان پێک بهێنن.\nدووبارە قسەکردن لە سەر پێکهێنانی فراکسیۆنی زۆرینە لە کاتێکدایە کە لە ماوەی رابردوو خۆپێشاندان زۆربەی پاریزگاکانی باشوور و ناوەراستی عێراقی گرتەوە. هەر یەک لە ئەمەریکا و رێکخراوی نەتەوەیەکگرتووەکان لەسەر هێڵن بۆ ئەوەی ئەنجامێک رابگەیەنرێت جێگەی متمانەی خەڵک و لایەنەکان بێت.\nیان كۆبیچ نوێنەری تایبەتی سكرتێری گشتی نەتەوەیەكگرتووەكان بۆ عێراق، دەستخۆشی لەڕاگەیاندنەكەی دەستەی دادوەرانی كۆمسیۆنی باڵای سەربەخۆی هەڵبژاردنەكانی عێراق كرد بەبۆنەی تەواوكردنی هەژماركردنەوەی دەنگەكان لە هەر 18 پارێزگاكەی عێراق و دەنگەكانی دەرەوە و بە پڕۆسەیەکی شەفافی هەژمار کردووە.\nنوێنەری نەتەوەیەكگرتووەكان، گوتیشی لە ئێستادا هانی دەستەی دادوەران و دامودەزگا پێوەنددارەكانی دەوڵەت دەدەن تاكو ئەوپەڕی توانای خۆیان بخەنەگەڕ بۆ بەزوویی ڕاگەیاندنی كۆتایی ئەنجامە بەراییەكان و وەڵامدانەوەی هەموو تانەكان.\nئەرکی ئەم جارەی فراکسیۆنی زۆرینە تەنیا ڕازیکردنی لایەنە سیاسییەکانی بەشداربوو نییە، بەڵکوو دەبێت بە دڵی ئەو خۆپێشاندەرانەش بێت کە ماوەیەکە شەقامەکانی عێراقیان تەنیوە.


کۆبوونەوەی ئاسایی کۆمیتەی هاوکاریی حیزب و ڕێکخراوە سیاسییەکوردستانیەکان لە وڵاتی نۆروێژ بەڕێوەچوو! | نوێنەرایەتی ئوروپا پارتی ئازادیی کوردستان\nکۆبوونەوەی ئاسایی کۆمیتەی هاوکاریی حیزب و ڕێکخراوە سیاسییەکوردستانیەکان لە وڵاتی نۆروێژ بەڕێوەچوو!\nکاتژمێر 6ی دوانیوەڕۆی ڕۆژی سێشەممە ڕێکەوتی 16ی خاکەلێوەی ساڵی 2722ی کوردی هاوکات لەگەڵ 5ی ئاپریلی ساڵی 2022ی زایینی، کۆمیتەی هاوکاریی حیزب و لایەنە سیاسیە کوردستانیەکان لە وڵاتی نۆروێژ کۆبونەوەی ئاسایی مانگانەی خۆی بەڕێوە برد.\nکۆبونەوەکە بە خولەکێک وەستان بۆ ڕێزگرتن لە گیانی پاکی سەرجەم شەهیدانی ڕێگای ڕزگاریی کوردستان دەستی پێکرد.\nدواتر بەڕێز نورەددین بەرپرسی(ناوەندی ڕەوەندی کورد لە دەرەوەی وڵات/نۆروێژ)کە بانگهێشتی کۆبونەوەکە کرابو، باسێکی لەسەر ناوەندەکە پێشکەش بە ئامادەبووان کرد.\nدواتر هەر کام لە ئامادەبووان و بە نۆبەی خۆی چەند پرسیار و تێبینیان ئاراستەی ناوبراو کرد و بەڕێزیشیان وڵامی خۆی پێدانەوە.\nلە بەشێکی دیکەی کۆبونەوەکەدا هەر کام لە نوێنەری لایەنەکان باسێکیان لەسەر دوایین پێشهاتەکانی هەر کام لە پارچەکانی کوردستان پێشکەش کرد.\nبەشی کۆتایی کۆبونەوەکە تەرخان کرابو بۆ پرسی ماڵی و چەند بابەتێکی تایبەتی ناوخۆی کۆمیتەی هاوکاریی و چەند بڕیارێک بۆ کارو چالاکی لە داهاتودا.\n5- یەکگرتووی ئیسلامیی کوردستان\n17ی خاكه‌لێوه‌ی ساڵی 2721ی کوردی\n8ی ئاپریلی ساڵی 2022ی زایینی


(ڕەوانەکراوە لە پێغه‌مبه‌رەوە)\n^ ی ا پێغه‌مبه‌ران كه‌سانێكی ئاسایین و له مرۆڤن - دەنگی ئیسلام Archived ٧ی تەممووزی ٢٠١٠, لە وەیبەک مەشین. ھەڵەی ژێدەرەکان: تاگی <ref>ی ھەڵە؛ ناوی «DangiIslam» زیاتر لە یەک جار پێناسە کراوە لەگەڵ ناوەڕۆکی جیاوازدا\n^ قورئان - سورەتی الکهف ئایەتی ١١٠ Archived ٤ی کانوونی دووەمی ٢٠١٠, لە وەیبەک مەشین.\n^ قورئان - سورەتی الاسراء ئایەتی ٩٤ Archived ١٥ی کانوونی دووەمی ٢٠١٠, لە وەیبەک مەشین.\nوەرگیراو لە «https://ckb.wikipedia.org/w/index.php?title=پێغەمبەر&oldid=541045»\nئەم پەڕەیە دواجار لە ٠٠:٠٤ی ٩ی ئەیلوولی ٢٠١٧ نوێ کراوەتەوە.


زەوی لە نێوان زانست و قورئاندا –\nوتارێکی زانستیە کە دروست بون و شێوە و جوڵەی زەوی باس دەکات بە شێوەیەکی زانستی، دواتریش بەراوردی دەکات بە.ئایەتەکانی قورئانی پیرۆز.\nزەوی ئەو هەسارەیەیە کە دەکەوێتە رێزبەندی هەسارەی سێیەم لە دوری خۆرەوە، هەروەها بە هەسارە شینەکە ناسراوە بەهۆی ئەوەی نزیکەی 75% روبەرەکەی بە ئاو داپۆشراوە، وە بە هەسارەی زیندوش ناوی دەهێنن چونکە تاکە هەسارەیە لە هەمو گەردوندا زیندەوەری لەسەر بێت و بۆ ژیان بشێت. وە قەبارەکەی دەگاتە نزیکەی 611314477055 كم3. بە پێی بیردۆزی بیگ بانگ زەوی پێش 4.5 بلیۆن ساڵ دروست بوو کە سەرەتا وەکو کۆمەڵێك لە بەردی گڕگرتوی بڵێسەداری بەیەکەوە نوساو بوو(میتیۆر)، وە پڕی بوو لە بوڕکانی یەکجار گەورە و بەهێز، دواتر بە تێپەڕبونی کات پلەی گەرمیەکەی کەمێك دابەزی وە لەگەڵ ئەو دوکەڵەی لە بوڕکانەکان دەردەپەڕی هەڵمی ئاویشی لەگەڵ بووه، کاتێك زیاتر پلەی گەرمی زەوی دابەزی هەڵمە ئاوەکە بوو بە هەور و بەرز بوەوە بۆ کەشی ئاسمان و دواتر چڕ بوەوە و بۆ هەزاران ساڵ باران باری بە بەردەوامی و جۆگەلە و روبارەکان دروستبون و ئاوێکی زۆر چوو بە ژێر خاکی زەویدا. وە لەدوای ئەمە میتیۆرێکی بچوکتر لە زەوی لە دەرەوەی کۆمەڵەی خۆرەوە بە خێرايیەکی یەکجار یەکجار زۆر بە ئاڕاستەی زەوی هات و خۆی کێشا بە زەویدا کە لە ئەنجامدا بوە هۆی تەقاندنی بەرگە بەردینەکەی زەوی و چاڵێکی یەکجار مەزنی دروست کرد و بەم هۆیەش ئاوی ژێر زەوی هاتە دەرەوە کە ئێستا بەم چاڵە گەورە پڕ ئاوە دەوترێ زەریای هێمن (المحيط الهادي) وە لەدوای ئەو زەبرەی ئەم میتیۆرە بە زەوی گەیاند چەند جارێك میتیۆرەکە لەریەوە واتە دورکەوتەوە و نزیك بوەوە لە زەوی هەتا گەیشتە خاڵی هاوسەنگی (balanced point) و دواتر بەهۆی کاریگەری هێزی کێشی زەوی ئەم میتیۆرە دەستیکرد بە خولانەوە بە دەوری خۆی و دواتریش سوڕانەوە بە دەوری زەوی لە ناوەندە دوری400 384-– كم، ئەم میتیۆرە ئێستا ئێمە پێی دەڵێین (moon) مانگ.\nبەڵام هەتا ئەوکاتەش هیچ زیندەوەرێك لەسەر زەوی بونی نەبوو، دواتر ژیان دەستی پێ کرد و ئاوەدان کرایەوە بە زیندەوەران و مایكرۆ ئۆرگەنیزمەکان و ڕوەك و گیا. ئەمە کورتەیەك بوو لەسەر هەسارەی زەوی بە پێی نوێترین تیۆری زانستی.\nئێستاش زەوی بەراورد دەکەین بە ئایەتەکانی قورئان:\n– شێوەی زەوی: قورئانی پیرۆز بە دوو جۆر باسی شێوەی زەوی دەکات، یەکەم لە ئاستی بینەرێك لە سەر ڕوی زەوی.. دوەم لە ئاستی بینەرێك لە دەرەوەی کۆمەڵەی خۆر:\n– یەکەم: لە ئاستی بینەرێك لەسەر روی زەوی:\nوَإِلَى الْأَرْضِ كَيْفَ سُطِحَتْ (20) سورة الغاشیة.\n(ایە ناڕوانن کەوا خوا چۆن زەوی بۆ تەخت کردون؟).\n– دوەم: لە ئاستی بینەرێك لە دەرەوەی کۆمەڵەی خۆر:\nيَا مَعْشَرَ الْجِنِّ وَالْإِنْسِ إِنِ اسْتَطَعْتُمْ أَنْ تَنْفُذُوا مِنْ أَقْطَارِ السَّمَاوَاتِ وَالْأَرْضِ فَانْفُذُوا ۚ لَا تَنْفُذُونَ إِلَّا بِسُلْطَانٍ ﴿٣٣﴾ سورة الرحمن.\nواته:(ئەی گرۆی جن و ئادەمیزاد ئەگەر توانیتان لە تیرەی ئاسمانەکان و زەوی دەربچن ئەوا دەربچن و کونی بکەن، بەڵام ناتوانن دەربچن مەگەر بە دەسەڵاتی خوا نەبێت).\nخوای گەورە لە ئایەتی یەکەم زەویمان بۆ وێنا دەکات وەکو تەنێکی تەخت کە دەڵیت ئایە نابینن خوای گەورە زەوی بۆ ئێوە تەخت کردوە لێرەدا بۆ ئاسانکاری تێگەیشتن لە فەزڵی تەختایی زەوی خوا بەم شێوەیە باسی کردوە، کە ئەگەر تەختایی تیا نەبا هەموی چیا و دۆڵ و کەند و بەردەڵان بوایە ئەوکات ژیان زۆر ئەستەم دەبو لەسەری، ئەمە لە چاوی بێنەرێك لەسەر ڕوی زەوی.\n– بەڵام لە ئایەتی دوەم باسی شێوەی زەوی و ئاسمان دەکات کە لە چاوی بینەرێك لە دەرەوەی کۆمەڵەی خۆر، لەم ئایەتەی سورەتی (الرحمن) خوای گەورە باسی ئەوە دەکات کە ئێمەی مرۆڤ و جن هەرگیز ناتوانین لە تیرەی ئاسمان و زەوی دەربچین، باشە دەزانین ئاسمان لە چاوی بینەرێكەوە لەسەر زەوی شێوەی گۆیی یە و تیرەی هەیە، بەڵام لە چاوی بینەرێك لەسەر زەوی هەرگیز زەوی بە شێوەی\nگۆیی (كروي) نابینرێت هەتا نوسەری قورئان باسی تیرەی زەوی بکات، قورئان تاکە کتابێكە کە 1440 ساڵ لەمەو بەر لەگەڵ وشەی زەوی ناوی تیرەی هێنابێ. با بزانین تیرە چیە؟\nتیره Diameter قطر : بریتیه له‌و هێڵه راسته‌ی که دوو خاڵی به‌رامبه‌ر یه‌ك له بازنه‌یه‌ك یان گۆیه‌کدا به‌یه‌ك ده‌گه‌یه‌نێت که به چه‌قه‌که‌یدا ده‌ڕوات.\nبا وای دابنێين کەقورئان وای زانیوە زەوی تەنێکی تەختی بازنەییە نەوەك گۆیی!! ئەی باشە ئەگەر تەخت بوایە بۆچی تەحەدیی هەمومانى دەکرد کە ناتوانین کونی بکەین؟! خۆ کونکردنی تەنێکی تەخت زۆر ئاسانە!! کەواتە بێگومان زەوی گۆیيە و تیرەی هەیە هەر وەکو لەم ئایەتە پیرۆزەدا باسی کراوە.\nوە ئێستا زانایانی جیۆلۆجیا دەڵین کونکردنی زەوی مەحاڵە و موستەحیلە! چونکە تیره‌ی گۆی زه‌وی یه‌کسانه به 12756کم، پێشکەوتوترین ئامێرەکانی مرۆڤ تا ئێستا توانیویه‌تی تا قوڵایی 13 کم، بڕوات و دواتر ئامێره‌کان له کارده‌که‌وتن و نوکەکانیان دەتوانەوە به هۆی گه‌رمی ناوه‌کی ناخی زه‌وی! که زانایان ده‌ڵێن پله‌ی گه‌رمی ناوەکی زه‌وی یه‌کسانه به پله‌ی گه‌رمی خۆر! کەواتە با خەیاڵمان ئاسودە بکەین هێشتا له توێکڵی زه‌ویداین!!!\nهەروەها لە دوو شوێنی تر لە قورئاندا زۆر بە رونی باسی شێوەی گۆیی زەوی کراوە بەڵام نامەوێ وتارەکەم زۆر درێژ بکەمەوە هەر بەم بەڵگەیەی کە باسم کرد کۆتایی بەم بەشە دێنم.\nئەمانە هەمویان ئیعجازی زانستین لەسەردەمی زانست و تەکنۆلۆژیادا گرنگی خۆیان هەیە.\n– خەڵقی زەوی: خوای گەورە بە دوو رۆژ بە هەژماری رۆژەکانی خۆی زەوی دروست کرد بە بەڵگەی ئەم ئایەتە:\nقُلْ أَإِنَّكُمْ لَتَكْفُرُونَ بِالَّذِي خَلَقَ الْأَرْضَ فِي يَوْمَيْنِ وَتَجْعَلُونَ لَهُ أَنْدادًا ذلِكَ رَبُّ الْعالَمِينَ (9) سورة فصلت.\n– ئایا زەوی سەرەتا دروستکراوە یان ئاسمان لە ڕوی کاتەوە؟ زانست دەڵێت سەرەتا ئاسمان دروست بوە دواتر زەوی. ئەی قورئان؟ با سەرنج بدەین، خوای گەورە دەفەرموێت:\nأَأَنتُمْ أَشَدُّ خَلْقاً أَمِ السَّمَاء بَنَاهَا (27) رَفَعَ سَمْكَهَا فَسَوَّاهَا (28) وَأَغْطَشَ لَيْلَهَا وَأَخْرَجَ ضُحَاهَا (29) وَالأَرْضَ بَعْدَ ذَلِكَ دَحَاهَا (30) النازعات.\nلەم چەند ئایەتەدا خوای گەورە پێش 1440ساڵ بە شێوەیەکی زۆر ڕون و زانستیانە ئەو نهێنیەمان بۆ ئاشکرا دەکات کە ئاسمان پێش زەوی دروست کراوە، وشەی «بعد» واتە دوا یان لە پاش بە ماوەیەکی تەواو ئەگەر ماوەکە کەم بوایە خوای گەورە وشەی «ثم» یان «فـ» بە کاردەهێنا کە ئەم دوو وشەیە بۆ کورتە مەودا بەکار دێت لە زمانی عەرەبیدا، کەواتە خوای گەورە دەفەرموێت لەدوای ئەوەی ئاسمانم دروستکرد و تاریکی و روناکیم بەدیهێنا، ئەوجا لەدوای ئەمە زەویم دروستکرد و فراوانم کرد یان خڕم کرد بە شێوەی نیمچە گۆیی.\nزەوی سێ جوڵەی سەرەکی هەیە، یەکەمیان لە دەوری خۆی دەخولێتەوە، دوەمیان لەدەوری خۆر دەسوڕێتەوە، سێیەمیان لەدەوری گەلە ئەسێرەی کاکێشان دەسوڕێتەوە.\nرەخنەگرانی ئیسلام هەمیشە ئەم قەوانەمان بۆ لێدەدەنەوە کە دەڵێن بەهیچ جۆرێك قورئان باسی سوڕانەوەی زەوی بە دەوری خۆر نەکردوە. با بزانین رەخنەگران راست دەکەن یان قورئان و ئیعجازیەکان؟\nلە دوای ئەوەی کامێرای جوڵەداری کۆنترۆڵکراو(کریتەرکامەکان)ی دەزگای ناسا پێشکەوتنیان بەخۆوە بینی و توانیان مواسەفاتی (فری موڤینگ) بۆکریتەرکامەکانیان زیادبکەن هەڵسان بە وێنەگرتنی جوڵەی زەوی و هەسارەکانی تری کۆمەڵەی خۆر بە شێوەی ڤیدیۆ کە جوڵەی راستەقینەی زەویمان بۆ دەردەخات، وە گەیشتنە ئەم دەرەنجامانەی خوارەوە:\n-1 لە ناو هەموو گەلە ئەستێرەی کاکێشان کە 200,000,000,000 مليار ئەستێرەیە تەنها یەك ئەستێرە هەیە کە ناخولێتەوە بەڵکو بە شێوەی هێڵی دەجوڵێت و دەڕوات بە عەرەبی بەم جوڵەیە دەوترێت «جریان» کە ئەم ئەستێرەیەش خۆرە The Sun.\n-2 لە ئەنجامی ئەم جوڵەیەی خۆر بۆیان دەرکەوت کە هەسارەکان بە دەوری خۆردا ناسوڕێنەوە !! بەڵکو خۆر بە شێوەی هێڵێکی راست دەڕوات و هەسارەکانیش دوای دەکەون بە جوڵەشێوەی لەولەبی، واتە ئەگەر بینەرێك لە تەنیشتی کۆمەڵەی خۆرەوە سەرنج بدات ئەوە دەبینێت هەموو هەسارەکانی کۆمەڵەی خۆر هەڵدەبەزن و دادەبەزن بە شێوەی راست و چەپ لە هەمان کاتدا، رونکردنەوەی جوڵەی لەولەبی بە نوسین کەمێ گرانە بەڵام بە ڤیدیۆ زۆر جوان لێی تێدەگەین. بە واتایەکی تر زەوی بە شێوەی 3D فریکوێنسی دەسوڕێتەوە بە دەوری خۆردا نەوەك بە شێوەی 2D. ئەمە نوێترین دۆزینەوەی زانایانی ناسایە.\nئایا قورئان باسی نوێترین جوڵەی زەوی کردوە کە ئێستا زانایان دۆزیویانەتەوە؟ بێگومان بەڵی. با سەرنج بدەین:\nسەرەتا گرنگی ئیعجازەکە لەمە دەردەکەوێت قورئان لەناو هەموو تەنەکانی ئاسمان بەس لە (خۆر)دا باسی(جریان) یان رۆیشتنی خۆری کردوە بە شێوەی هێڵێکی راست! خوای گەورە دەفەرموێت:\nوَالشَّمْسُ تَجْرِي لِمُسْتَقَرٍّ لَّهَا ۚ ذَٰلِكَ تَقْدِيرُ الْعَزِيزِ الْعَلِيمِ (38) يس.\nواتە: خۆر دەڕوات بە شێوەیەکی سەربەخۆ (جريان)، ئەمە توانا و ویستی خوای بەڕێز و زانایە.\nخوای گەورە نــەیفەرموە: (ألم نجعل الارض دوارا؟) واتە نەیفەرموە ئایا زەویمان نەکردوە بە تەنێکی خولاوە؟! چونکە ئەم دەستەواژەیە هەڵەیە!\nأَلَمْ نَجْعَلِ الْأَرْضَ كِفَاتًا (25) المرسلات.\nواتە: ئایا زەویمان نەکردوە بە کیفات؟ یان سیفەتی کیفاتمان بە زەوی بەخشیوە.\nبا بزانین کیفات مانای چیە؟\nعەرەب دەڵین: كَفَتَ الطّائِرُ, أَي اَسْرَعَ وَ تَقَلّبَ في طَيَرانِهِ.\nواتە: باڵندەکە بەرز و نزم بوەوە، یان خێرا بو و هەڵگەڕایەوە لە فڕینەکەی، کە جوڵەی راستەقینەی باڵندەکان شەپۆلدار و پێچاوپێچە کە %100 لە جوڵەی زەوی دەچێت. زەویش لە کاتی رۆیشتنی لەگەڵ خۆر لەناو گەلەئەستێرەکەماندا بە شێوەی پێچاوپێچ و شەپۆلدار (حركة كفاتية) هەڵبەز و دابەز دەکات لەسەر هێڵەئاڕاستەی جوڵەی خۆر بە شێوەیەکی 3D.\nهەر وەکو لەسەرەوە ئاماژەمان بەوەدا کە هەسارەی زەوی سەرەتا بێ ئاو بو دواتر ئاو لە ناخی زەوی هاتە دەرەوە لە رێگەی بورکانەکان و ئەو زەبرەی کە بەهۆی زەبری میتیۆدی پێی کەوت و ئاوی لە ژێر زەویەوە دەرهێنا.\nبا بزانین قورئان لەم بارەیەوە چی دەڵێت؟\nقورئان 1440 ساڵ پێش ئێستا باسی ئەمەی کردوە بە شێوەیەکی زۆر رێك و زانستی:\nوَالأَرْضَ بَعْدَ ذَلِكَ دَحَاهَا (30) أَخْرَجَ مِنْهَا مَاءهَا وَمَرْعَاهَا (31) النازعات\nواتە: زەویشمان لەدوای ئەوە فراوانکرد یان شێوەی نیمچە گۆیمان پێ بەخشی، وە ئاوی زەویشمان لە ناو خودى زەوی دەرهێنا و کانیا و جۆگەمان تیا دەرخست.\nبەس ئەوەمان بۆ دەوترێت بڵێين پاکی و بێ گەردی بۆ ئەو خوایەی کە ئەم قورئانەی لەم ئاستە بەرزەی پەیامی و بەلاغی و زانستی و ئەندازەییە دابەزاندوە کە هەر وشەیەکی ئەم قورئانە لە جێی خۆیەتی و کۆمەڵێك حیکمەت و دانایی و بەڵگە و ئیعجازی زانستی لە خۆ گرتوە.\nئەم هەمو ئیعجازانەی کە باسمان کردن تەنها لە بارەی زەویەوە بو، کە مشتێك بو لە خەروارێك. ئایا ئەم ئیعجازانە بۆ کێ هاتون؟! بێگومان بۆ کەسانێك کە خاوەن عەقڵ و هۆشی ئەکتیڤ و بەکارهێنەرن، نەوەك کوێرانە بەدوای رێچکە و رێبازە دەستکردەکانی مرۆڤەکان بکەون و بە شێوەیەکی موتڵەق ئاین رەتدەکەنەوە و بیر لەوە ناکەنەوە کە ئەم ئیعجازانە هەمویان دەیسەلمێنن کە وشەکانی ئەم قورئانە پیرۆزە هەموی لە دەرەوەی ئەم گەردونە دابەزیوە بۆ سەر گیانی پاکی محمد درودی خوای لەسەر. ئێستا کاتی ئەوە نەهاتوە بیرکردنەوەیەکی زانستیانە لە حاڵی خۆتان بکەنەوە؟ ناترسن لە توڕەيی خوای پەروەردگاری جیهانیان؟ وە ئایا حەز ناکەن بە بەر ڕەحمەت و سۆزی ئەم خودایە بکەون و بچنە بەهەشتی نەبڕاوە و بێ خەم بن هەتا هەتایە. دەرگای تەوبە کراوەیە هەتا خۆر لە خۆرئاوا هەڵدێ و لە خۆرهەڵاتیش ئاوادەبێ.\nلە کۆتایدا هیوا دەخوازم کە هەمیشە پێش ئەوەی شوێن ئاین بکەون شوێن زانستی بنەڕەت و راستەقینە بکەون، چونکە بێ گومان زانست نزیکمان دەخاتەوە لە خوای گەورە کە بە دەیان و سەدان زانا هەن لەدوای گەڕان و بەدەستهێنانی زانست بڕوایان بە خوا هێنا و بەشێکیشیان کە زانستیان بەراورد کرد بە قورئان موسڵمان بون. بۆیە تۆش هەتا لە ژیان ماوی بگەڕێوە بۆ باوەشی زانست کە ئەویش راستەوخۆ ئاڕاستەت دەکات بۆ باوەشی پڕ میهر و سۆزی ئیسلام.


پرتەقاڵی غەمگینترین ڕەنگە – كولتور مه‌گه‌زین\nكیاكسار ئەحمەد – پرۆژه‌ی كانه‌بی بۆ چیرۆكنوسین – سه‌فه‌ر\nBy كولتور مه‌گه‌زین\t Last updated مارس 13, 2018\nچەند سەعاتێك دوای كەوتن و ڕووخانی ڕژێمی بەعسی فاشیست، یەكێك لە سەركردەكانی شۆڕش، من و كاك (سەباحی كۆمەڵە)ی ناردە هەستیارترین و ترسناكترین كەلێنە تاریكەكانی ڕژێم. ئەو كەسە كە زیاتر لە ڕۆحانییەك دەچوو تا سیاسی، پلانەكەی لە نامەیەكدا دایە دەستم و بەدەم كوژاندنەوەی جگەرەكەیەوە، بە دەنگە گڕە تایبەتییەكەی گووتی: (لەم نامەیەدا هەموو شتێك ڕوونكراوەتەوە، كاك سەباح لە بەغداد چاوەڕێتە و بێفایلەكان دەگەڕێنەوە.) منش هەر لەویادا ماڵئاویم لێكرد و هاتمە دەرەوە و چەند جارێك نامەی پلانەكەم خوێندەوە، هەموو شتێكی بەوردی داڕشتبوو. دواتر ئێوارەكەی گەیشتمە چەمچەماڵ و دەمەو سەحەریش لە ناو (ئۆزمۆبیلێكی نیللی حەرەس وەطەنی) گەیشتمە گەڕەكی (زەییونە) لە بەغداد. لە ئۆزمۆبیلەكە دابەزیم و وەك ڕێككەوتبووین لەسەری، سەد دۆلاری ئەمریكیم لەسەر داشبوڵەكە دانا و ئۆتۆمۆبیلەكەش بە فەڕتەناشەوە چەڕەدوكەڵێكی كرد و وەك تەیارە فڕی!\nڕۆیشتمە ناو كۆڵانێك و ‘وەك لە پلانەكەدا هاتبوو’ بێ لەدەرگادان خۆمكرد بەو ماڵەی دەرگای حەوشەكەی خەتخەتی ڕەش و سپی و دارخورمای بەردەرگاكەیان دوو برالەی لەگەڵ بوو. كە چوومە ژوورەوە، كاك سەباح دیاربوو نەخەوتبوو، خێرا باوەشمان بە یەكدا كرد و چەندین یادگاری لەنێوانماندا سەوز بوونەوە و دڵ و دەرونمان ئارام بووەوە. هەر لەویادا بە دوو كوڕی عەرەبی درێژ و باریكەلەی ناساندم، بە ناوەكانی (جەواد و هەیسەم دلێمی)، جەواد كە سمێڵێكی زلی فشی پێوە بوو، لە پشتەقنیدا چواردەخۆرێكی تازە و سێ یەدەك فیشەكی لە زەرفێكی بۆردا دامێ و دواتر من و كاك سەباح-یان بە تەنیا بەجێهێشت. ویستم بڵێم سەباح ئەمانە جێی سیقەن؟ بەڵام ئەو خێرا ئەوەی لە چاومدا خوێندەوە و گووتی: هیچ خەمت نەبێت، ئەمانە سەر بە دەزگاری خۆمانن. ئەی من چەند ساڵە لێرە ئیشم چییە! ئینجا بەردەوام بوو: ئەمانە خۆمان لە ئەمنی عامە دامانناون و شوێنی فایلەكان تەنیا ئەمان دەیزانن!\nهەیسەم دلێمی بە دوو كوپ قاوەی عەرەبییەوە هاتە ژوورەوه، بە عەرەبییەكی دلێمی پێیگووتین كە دەبێت هەتا سەعاتێكی تر بڕۆین بۆ ڕۆژئاوای بەغداد. چونكە لەوێوە پلانێكی تر دەستپێدەكات، ئینجا دەچینە ئەمنی عامە، بۆ دەستگرتن بە سەر فایلەكاندا. ”ئەوەی بە چ فیلمێك گەیشتینە ئەمنی عامە و چۆن فایلەكانمان دەستكەوت و چۆن ئەمریكیەكان جەوادیان بە فیشەك هەڵدڕی و ئێمەش چۆن بۆیدەرچوین و دواتر زانیمان هەیسەم دلێمی چۆن و بە چەند ئێمەی فرۆشتبوو، چیرۆكێكە لە كاتێكیتردا بۆت دەگێڕمەوە.”\nبەڵام فایلەكانمان وەك خۆی گەیاندەوە كوردستان. دوای چەند ڕۆژێك كاك سەباح بە خۆی و یەكێك لە فایلەكانەوە هات بۆ ماڵەوە بۆلام. فایلەكە تایبەت بوو بە كەیسی ئەنفالەكان و لە ناویدا گەڕان بۆ ناوی بەرپرسێكی بەعسی بە ناوی (ملازم عوبێد وەحشی) ناوێك. كە یەكێك بووە لە بەرپرسی ئەنفالەكان لە گەرمیان، لە ساڵی (١٩٨٨ز). كاك سەباح لە هەموو ژیانیدا دەیویست چ بە زیندوویی بێت، چ بە مردوویی، ئەم كەسەی دەستبكەوێت. بەڵام لە فایلەكەدا كوژرانی ملازم عوبێدی تێدا دووپاتكرابووەوە و تەنها بە كورتی ئەوە ڕوونكراوەتەوە كە ملازم موحسین لە ساڵی نۆسەدونەودوپێنچدا وەحشی كوشتووە و بەرەو فەڵەستین هەڵهاتووە. هەروەها بە ئیمزای سەدام حوسەین، كەیسەكە غەلق كراوە.\nكاك سەباح چەند جارێك فاییلەكەی ئەم دیووئه‌ودیو كرد و بە جووڵەی دەستەكانیدا هەستم بەو خەمە قووڵە دەكرد كە لەناو ئەو پەڕانەدا بۆی دەگەڕێت. ئەو دەیویست بە دەستی خۆی تۆڵە لە ملازم عوبێد بكاتەوە. ئێستاش دیاربوو كە خەیاڵی گەڕابووەوە بۆ پێش ڕاپەڕین و ناو ڕووداوەكانی. لەو كاتەدا بیرم لە خۆڕاگری و ورەبەرزی ئەو دەكردەوە كە بەڕاستی سەلماندی كە كوڕێكی قارەمانە و توانی خەمی قووڵی لە دەستتدانی نەشمیل و ئاسۆی برای، بكاتە هێزێكی پۆڵاین، بۆ ڕووبەڕووبوونەوەی فاشیزمی بەعس. كاك سەباح دوای مردنی ئاسۆ، پەیوەندی كرد بە تیپی چالاكی گەرمیان و لە تۆڵەی ئاسۆدا ترسی خستبووە دڵی بەعسەوە. هەر چالاكییەكی بكردایە لەدوای خۆی ئەو شوێنەی بە گرافیكی پەپوولە دەنەخشاد. ئەمەش بەعسی دەهریتر دەكرد. ئازایەتی ئەو لە بەغدادیش دەنگی دابووەوە. هەر بۆیە دوای ڕاپەڕینی بەهاری ١٩٩١یش نەهاتەوە بۆ كوردستان و هەر لە بەغداد مایەوە، بۆ تۆڵەكردنەوەی ئاسۆ برای.\nكاتێك ناوی ملازم عوبێد وەحشی دەهێنن، یەكسەر ڕووداوەكەی نەورۆزی نۆسەدوهەشتاوشەش-م بیرئەكەوێتەوە: نەورۆزی (١٩٨٦ز)، یادگارییەكە هەرگیز بیرناچێتەوه. ئاسۆ ئەڵمانی و نەشمیلی دكتۆر غازی زەنگەنە دەزگیراندار بوون. ئاسۆ ئەڵمانی برای كاك سەباحی كۆمەڵە بوو. لەبەر چاوە شینەكانی و مووەكاڵەكانی، لە زانكۆ پێیان دەوت ئاسۆ ئەڵمانی، چونكە هەر لە ئەڵمانی دەچوو. ئێمەش و كاك سەباحیش مامەڵەی زۆر تەیبەتمان لەگەڵ ئاسۆ دەكرد، چونكە كوڕێكی دڵناسك و بە هەست بوو. هەمیشە لەگەڵ خۆشماندابوو. ئێمەش كۆمەڵێك هاوڕێی خۆشەوست بووین. ئەو سەردەمە لەپاڵ خوێندنەوەی كتێبە قاچاخەكانی شۆرشگێڕیدا، ژیانێكی جوان و پڕ چێژیشمان هەبوو. ئێمە جیلێكی خوێنەر و عاشق بووین. لەهەركوێیەك بووینایە جەوێكی تایبەتمان دروستدەكرد. هەر ئەمەش وایكردبوو لە زانكۆی بەغداد كۆمەڵێك هاوڕێی باش لە شارە جیاوازەكانی هەرێم كۆببینەوە و ببینە هاوڕێ. تا ئەو كاتەی ڕووداوێك لێكی دوورخستینەوە. ڕووداوەكەی فولكەی كاوەی ئاسنگەر، لە تویمەلیك: ”نەورۆزی (ساڵی ١٩٨٦ز) بڕیارماندا بگەڕێینەوە بۆ سلێمانی و چەژنەكە لە شەقامی تویمەلیك بكەین. بەڵام ئێوارەی ئەو ڕۆژە، هەر كە گەیشتینە فولكەی كاوەی ئاسنگەر، ملازم موحسین و ئەم ملازم عوبێد وەحشییە، لە فیاتێكی مۆدێل تازەدا لەبەردەمماندا وەستان و هەندێك لە برادەران لەترسان خۆیان گێل كرد و لێمان جیابوونەوە و تەنها من و كاك سەباح و نەشمیل و ئاسۆ ماینەوە. ملازم عوبێد وەحشی هاتەبەردەم ئاسۆ و پێیوت: (ها گەواد، بۆ گۆرەوی سپیت لەپێدایە!) وابزانم قسەكەی تەواو نەكرد و كاك سەباح بە یەك كەللە دەمی پڕكرد لە خوێن! لەو كاتەدا نەشمیل جانتاكەی بە دەموچاوی ملازم موحسیندادا و منیش پەلاماری دەمانچەكەی ملازم موحسینم-دا و فەرتەنەیەكمان نایەوە هەر مەپرسە! دواتر بەرەو ئیسكان ڕامكرد و لە كۆڵانە تەنگ و پێچاوپێچەكانیدا خۆم ونكرد. ڕاستە ئێمە جەژنەكەمان لێ تێكچوو. بەڵام شكۆ و غروری ملازم موحسین و وەحشی هاوڕێیمان شكاند. ئیتر ئێمە چووینە شاخ و ئەوانیش دوای ئەوەی بە هوها ڕاونران، ئیتر بۆ هەمیشە نەچوونەوە بە تویمەلیكدا.\nئاسۆ ئەڵمانی و نەشمیلی دكتۆر غازی زەنگەنە، دوو كەپڵی نازداری ناو زانكۆی بەغداد بوون و بە ئاشكرا و بێ هیچ ترس و شەرمێك وەك دوو عاشق پیاسەیان دەكرد. ئێمە دەمانزانی كە ئاسۆ ئەڵمانی چەند ئەو كچەی خۆشدەوێت و هەرگیز بێ ئەو ناژی. دوای تەواوكردنی زانكۆ، نەشمیل دەچێتە گەرمیان وەك پزیشكی یاریدەدەر، لە نۆرینگەیەك دەوام دەكات. هەفتەیەك پێش ئەوەی بێتەوە بۆ سلێمانی، كە قەرار بوو لە سلێمانی زەماوەند بكەن، بەڵام لەناكاو لەگەڵ خەڵكی گوندێكی دەروبەری گەرمیان ڕاپێچی ناو تراكتۆرێكی دەكەن و دەیبەن لە سەحرایەكدا گوللەبارانیان دەكەن و دواتر بە شۆفڵ دەیانكەنە ژێر گڵەوە. ئەوەی لە باره‌یەوە دەیزانین و لە دەمی یەكێك لە تاقانەكانی ئەنفاله‌وه بیستمان، ئەوە بوو كە ئەو كاتەی گوللەبارانكراون، دكتۆرە نەشمیل بووە بە پەپوولە و بەسەر سەحراكەدا فڕیوە و چەند مەترێكیش بەرزبووەتەوە و دواتر دوور دوور فڕیوە و دیارنەماوە. ئێمە باوەڕمان بەم ئەفسانەیه نەكرد و كابرامان بە شێتزانی، بەهۆی كاریگەری ڕووداوەكانەوە. هەتا فایلەكەم خوێندەوە، كە بە خەتێكی پواو و تۆزاوی لە سەری نوسرابوو (فراشات الصحراء) ئەوەی جێی تێڕامانە، ئەوەیە لای مخابەراتی عێراقیش بە هەمان چیرۆك باسكراوە و هەمان قسەی شاهیدە ڕزگاربووەكەی ئەنفاله.\nئاسۆ تەنیا بۆ براكەی و خانەوادەكەی خۆشەوست و مردنەكەی جێی ئەسەف نەبوو، بەڵكو ئێمەی هەموو تاساند و ژیانی پڕ خەم كردین. چونكە لەگەڵ بیستنی جینۆسایدەكەدا و هەواڵی دیارنەمانی نەشمیل، ئاسۆ بە جۆرێك داڕووخا و كاریگەری دەروونی و جەستەیی پێوە دیاربوو، زۆر لە هاوڕێیانی نەیاندەناسییەوە. وازی لە زانكۆ هێنا و هەفتەیەك وەك مردوو لە ماڵەوە لێكەوت. من چووم سەردانیم كرد و لە نزیكەوە دەستە ساردەكانیم گوشی. هێندە لاواز بووبوو، بە عەردەوە نوسابوو. هەر دەینوزاند سەرم لێ نزیك كردەوە، بۆ ئەوەی بزانم چی دەڵێت، بەحاڵ وەك ئەوەی قورگی دڕابێت ئاوازێكی بە لوت دەكرد: (سەفەر مەكە دڵم دەڵێت ناتبینمەوە، فێرە گریانێكی سەخت بووم، دەستمپێكرد، ژیرنابمەوە.)\nدایكی لەتاو گریان هەردوو چاوی كوێر بووبوون، بە دڵێكی زامدارەوە دەیگووت: (هەمیشە ئەم دوو دێڕە دەڵێتەوە، ژیانی كوڕەكەم تەواو. خۆم دەزانم، دڵم خەبەریداوە.) سەباحی برای هەر خۆی دەخواردەوە، ڕقێك لە بەینی خرێكانیدا دەبریسكایەوە، مشتی خڕ دەكرد و بە دارودیواریدا دەكێشا. ماوەیەك دواتر، ئێوارەیەك سەباح هات بە دوامدا و گووتی: ”حاڵی ئاسۆ باش نییە، وەرە بۆلای نەكا ئیتر نەیبینیتەوە.” هەر لەویادا بۆ یەكەمجار لە كاك سەباح تووڕە بووم! سەرزەنشتم كرد، بەوەی چۆن ئاوا بە ئاسانی باسی مردنی براكەی دەكات! بەڵام ئەو هیچ وەڵامێكی نەدامەوە و پێشمكەوت بۆ هەوارەبەرزە، بۆ ماڵی خۆیان.\nكە چوومە ژوورەوه، چیمدی، ئاسۆ لەناو جێگەكەیدا وەك مردوو پاڵكەوتبوو. دەمارەكانی ڕوومەتی ڕەق بووبوون و چاوی دەرپەڕیبوون. كاك سەباح گووتی ئەوە كاوە هاتووە بۆ لات، كاوەی كۆلێژی ئاداب. بەڵام هیچ وەڵامێكی نەبوو. سەری هەڵبڕی بەرەو گۆیژە و بە ئاماژە داوایكرد هەڵیبسێنین. چوومە ژێر باڵی. ئەو كوڕە قۆزە بووبوو بە پەپوولەیەكی باڵشكاو! خۆرێكی پرتەقاڵی شاخی گۆیژەی غەمگین كردبوو. بۆ یەكەمجار زانیم، پرتەقاڵی، غەمگینترین ڕەنگە. ئاسۆ داوایكرد لە بەردەم پەنجەرەكەدا بەجێیبهێڵین. بەحاڵ هەناسەی دەدا. دەستیبرد و بە هەڵمی دەمی پەپوولەیكی لە سەر پەنچەرەكە نەخشاند. هەموو شتێك لە بێدەنگیدا بوو، كاتێك ئاسۆ ئەڵمانی ئەڵقەی دەزیگیرانداریەكەی دەرهێنا و بۆ دواجار ماچیكرد. لەگەڵ بانگی ئەو ئێوارە غەمگینەدا، ئاسۆ بۆ هەمیشە چاوەكانی لێكناو بێدەنگ بوو.


داگیرکەرانی ئەمریکی نایانەوێت عێراق چۆڵ بکەن - Mehr News Agency\nAP ١٤٠٠ Farvardin ٢٢ ١٢:٤٤\nNews Code 36765\nشرۆڤەکارێکی عێراقی بە ئاماژە بە گفتوگۆ ستراتیژیکەکانی نێوان بەغدا و واشنتۆن، وتی: ئەمریکا لە رێگای ئەو دانوستانانەوە بەدوای پتەو کردنەوەی شوێن پێی خۆی لە عێراقە.\nبە ڕاپۆرتی ئاژانسی هەواڵی مێهر لە فرات نیوز، نەجاح محەمەد عەلی شرۆڤەکاری عێراقی بە خولی سێهەمی گفتگۆ ستراتیژیکەکانی نێوان ئەمریکا و بەغدا کاردانەوەی نیشان دا. ناوبراو لەو بارەوە وتی: ئەگەر گفتوگۆکان نەبێتە هۆی چوونە دەرەوەی ئەمریکا لە عێراقی، ئەوە بێ فایدەیە.\nبە گوێرەی ئەم ڕاپۆرتە، ئەو شرۆڤەکارە عێراقییە ڕایگەیاند: ئەمریکا بەردەوام بەدوای داگیر کردنی عێارق بووە. ئەمریکا لە کاتی دەسپێکی داگیرکاری خۆیەوە لە عێراق بەردەوام بەدوای گەڕان بەدوای رێگای جیاواز بۆ پتەو کردنی شوێن پێی خۆی لە عێراق بووە.\nخولی سێهەمی گفتوگۆ ستراتیژیکەکانی نێوان دەوڵەتەکانی عێراق و ئەمریکا تازە کۆتایی هاتووە. دوو لایەنەکە دوای کۆتایی هاتنی ئەم خولە لە گفتوگۆکان بە دەرکردنی بەیاننامەیەکی هاوبەش لەسەر پێداویستی بەردەوام بوونی هاوکارییە دوولایەنەکان جەختی کرد. لایەنی ئەمریکی و عێراق ڕایانگەیاند کە لە خولی سێهەمی گفتوگۆکان جگە لە پرسی سەربازی و ئەمنیەتی سەبارەت بە پرسی ئابووریش گفتوگۆ کراوە.\nگفتگۆی ستراتژیکی نێوان عێراق و ئەمریکا


کاتێک عەقڵ لە ئارادا نابێ و پیاوانی دین حوکم دەکەن.\nمحەمەد زەکریا تۆفیق لە عەرەبیەوە: جیهاد محەمەد\nلە بەهاری ١٩٥٤دا کاتێک کۆبرنیکۆس لە سەر جێگەی مردن بوو، داوایکرد کە کتێبەکەی بڵاوبکرێتەوە کە تییادا نووسیبووی کاتێک چاودێری ئاسمان دەکەین ئەستێرەکان بە دەوری ڕۆژدا دەسوڕێنەوە، ئەمەش هۆکارێکە بۆ ڕەنگدانەوەی تیشکەکانیان و ڕووناکییەکانیان و ئاراستەکانیان کە نەزانراو بوون لەمەوپێش.\nئەم دۆزینەوەیەش، ئەوەی سەلماند کە زەوی ناوەند نییە، وەک لەمەوبەر بڕوامان وابوو. هەموو ئەو ئەستێرانەی کە دەیبینین بە دەوری ڕۆژدا دەسوڕێنەوە، زەویش هەروا بە دەوری خۆیدا و بە دەوری رۆژدا دەسوڕێتەوە، واتە هەموو ئەو بۆچوونانەی کە پێییانوابوو ڕۆژ بە دەوری زەویدا دەسوڕێتەوە، ئەوە تەنیا لە خەیاڵێک زیاتر هیچیتر نەبوو. ڕاستی شتێکی ترە و پێچەوانەی ئەو بۆچوونەیە.\nلەسەر ئەم بۆچوون و دۆزینەوەییەی کۆبرنیکۆس، پیاوە دینیەکان وتیان، ئەمە کفرە، پەنامان بەخوا، بەم جۆرە پیاوانی کەنیسە دژایەتی ئەم هەواڵە گرنگەی کرد. پیاوانی کەنیسە پێییانوابوو کە ئەوان گرنگییەکی زۆر بە مرۆڤ دەدەن و بەو زەوییەی کە مرۆڤ لەسەری نیشتەجێیە، بەڵام کۆبرنیکۆس، بەم هەواڵەی مرۆڤ دەکات بە بوونەوەرێکی بێ بەها و پوچ، هەروەها زەویش دەکات بە ئەستێرەیەکی بچووکی بێ سود و ناگرنگ، چوونکە زەوی دەخاتە هاوشانی ئەستێرەکانی ترو هەموویان بە یەک چاو تەماشادەکات و پێیوایە زەویش بەدەوری ڕۆژدا دەسوڕێتەوە. بۆیە پیاوانی کەنیسە بە پەلە کەوتنە تاوانبارکردنی کۆبرنیکۆس و بەرهەڵستیکردنی بەناوبانگییەکەی و سڕینەوەی دەستکەوتە زانستییەکانی و پشتگوێخستنی نووسین و کتێبەکانی. بەڵام بە هۆی تۆکمەیی نووسین و تاقیکردنەوەکانی بە پشتیوانی هاوکێشە بیرکارییەکان و ژمارە و حساباتی ورردی گەردونی، پیاوانی دینی کە زانیان ناتوانن بەرپەرچی تیۆریی و دیدگا زانستییەکانی بدەنەوە، ناچار وتیان ئەم قسانە تەنیا تیۆرییەو هیچیتر و ناتوانرێت پشتی پێ ببەسترێت.\nلە کۆتایی سەدەی شانزەیەمدا، زانا و فەیلەسوف"جیرانۆ برۆنۆ" دەرکەوت بۆ تەواوکردنی لێکۆڵینەوەکان و لێتوێژینەوەکانی کۆبرنیکۆس، تا بتوانێت ڕەهەندگەلێکی زیندوتر و دوورتری پێ ببەخشێ. برۆنۆ هەموو تیۆرییەکانی کۆبرنیکۆسی لە هەموو ئەورپادا بڵاوکردەوە، وڵات بە وڵات و، شار بە شار. بە زیادکردنی تیۆرییەکی نوێی خۆی بۆ تیۆرییەکانی کۆبرنیکۆس. برۆنۆ تیۆریە نوێکەی خۆی بەسەر هەموو ئەستێرەکانی تردا جێبەجێکرد. ئەوەشی زیادکر کە زەوی نەک تەنیا بە دەوری ڕۆژ و خۆیشیدا دەسوڕێتەوە، بەڵکو رۆژ بۆ خۆی قەوارەیەکی ئاسایی و دیاریکراوی هەیە، وەک هەموو ئەستیرەکانی تری ئاسمان. وە هەندێک لە ئەستێرەکانی ئاسمان وەک زەوی وان و ئەشێت ژیانیشی تیا بێت.\nلە ساڵی ١٩٥٤دا برۆنۆ زیندانی کرا، بۆ ماوەی ٦ ساڵی تەواو، بۆ ئەوەی بە بۆچوونەکانی خۆیدا بچێتەوە. لە ساڵی ١٦٠٠دا دادگاییکرا و ئیدانەیانکرد. لەبەر ئەوەی ئامادە نەبوو دان بە تاوانی خۆیدا بنێت و خۆی تاوانباربکات و پەشیمان بێتەوە، بۆیە سزایەکی تووندیاندا.\nلە دوای ئەوەی دەم و زمانیان بەست و رووتیانکردەوە، هەردوو دەست و قاچیان بەستەوە بە شیشی ئاسنینەوە. دوای ئەوە ئاگریان تێبەردا بە زیندوێتی سوتاندیان لە نێوان حەشاماتێکی زۆری دیندار و بروادارەکاندا، کە هاواریان دەکرد مردن بۆ بێ دین و بێ بروا و کافرەکان.\nدوای ٣٢ ساڵ لە سوتاندنی برۆنۆ، زانای ئیتالی(گالیلۆ) توانی کتێبەکەی بڵاوبکاتەوە، کە تیایدا خولانەوەی زەوی بەدەوری رۆژدا پشتڕاستکردەوە بە کۆمەڵێک هاوکێشەی زانستی و سەلماندنێکی بێ ئەملاولا. کاتێک دەسەڵاتداران بەمەیان زانی، توڕە و هەڵچوونێکی شێتانە گرتنی، وە دەستبەسەریانکرد هەتا گالیلۆ پەشیمانبێتەوە لە بۆچوون و دیدگا زانستییەکانی. بەڵام بلیمەتی گالیلۆ لەگەڵ ئاسۆ ڕووناکەکانی ئەو سەردەمەدا هاوسەنگ و تەبا بوون. داهێنانە تلسکۆبەکانی و، ئەزموونە تایبەتەکانی لە یاسای ڕاکیشاندا، لە ناوی ئیتالیا و دەروەدا زانراوبوون. لەبەر ئەوەبوو کە دەسەڵات نەیتوانی گالیلۆ لەسەر ڕاکانی و بۆچوونە زانستییەکانی لە سێدارەبدات، بەڵام بێ سزاش دەرنەچوو.\nگالیلۆ لە تەمەنی حەفتا ساڵیدا بوو کە دەسەڵات دەستیانکرد بە تۆقاندنی و هەرشەلێکردنی. وازیانلێنەهێنا تا بە چۆکداهێانیان و سەریانپێشۆڕکرد و ڕسوایانکرد. ناچاریانکرد کە دانبنێت بەوەی کە وتویەتی هەڵەیە و، ئەوەی ئەو خوێندنەوەی بۆ کردوە وردبینیی تێدانییە و کەوتوەتە هەڵەوە چوونکە پیاوێکی بە ساڵاچووە و لە پایزی تەمەنیدایە. بەڵکو ئەوەی کە ڕاستییەکی حاشا هەڵنەگرە ئەوەیە کە پیاوانی دینی دەیڵێن. واتا زەوی ناوەندی گەردونە. ئەستیرەکان بە دەوری ئەم ناوەندەدا دەسوڕێنەوە.\nکاتێکیش کەنیسە بڕیاریدا کە سەرەتای جیهان لە رۆژی یەکشەممەی ٢٣ ئۆکتۆبەری ساڵی ٤٠٠٤ ی پێش زایندا دەستیپێکردوە، ئێسک و پروسکی"وکلیف"یان لە گۆڕەکەی دەرهێنا، لەبەر ئەوەی وتبووی تەمەنی زەوی زیاترە لە سەدان هەزار ساڵ، بۆیە کەنیسە فەرمانی دا کە ئیسکوپرسکەکەی بهاڕن و فرێیبدەنە نێو دەریاوە لەبەر ئەوەی ئیسکوپروسکی ئەم کافرە زەوی پیس نەکات.\nپیاوانی کەنیسەی کاپولیکی بڕوایان وابوو کە هیچ گومانی تێدانییە کە زەوی تەختە. لەسەر ئەو لۆژیکەی کە دەیانوت:" ئایا درەختێک دەبینرێت سەروخوار ڕوابێت؟ یان کەس باران دەبینێت بەرەو سەرەوە ببارێت و سەرکەوێت؟ ئەگەر لایەکیتر لە زەوی هەبێت، وەک ئەوانەی کە دەڵێن زەوی بازنەییە، کەواتە دەبێت ئەو بەشەی تری زەوی مەخولێکی تری لەسەربێت. ئەمەش بەومانایە دێت کە دەبێت مەسیح بچێت بۆ ئەوێ و جارێکیتر لە سەلیب بدرێتەوە. وە بەو مانایەش دەێت کە شێوەیەکی تری بەهەشتی عەدەن و ئادەم و حەوایەکیتر هەیە. ئەمانەش مەحاڵە، بۆیە زەوی تەختە و بازنەیی نییە و هیچ شێوەیکیتری نییە".\nنەخۆشی، پیاوانی کەنیسە لایانوابوو کە نەخۆشی بەڵای شەیتانە. ئەوەشەیتانە سەرچاوەی برسێتی و وشەکەساڵی و نەزۆکی ژنان و تێکچوونی مەناخ. شەیتان خۆی لە مەناخ هەڵدەکێشێت و تەمومژاویی دەکات، لە ڕێگەی سیحرەوە خۆی دەگەیەنێتە هەرچ شتێک کە بیەوێت، بۆ گەیاندنی خراپەکاریی و گوناحپێکردن. بۆیە پاپا"بیوس"ی پێنجەم داوایکرد ناوی پزیشکەکان ببرێت بە پزیشکی ڕۆحی. چوونکە نەخۆشییەکان لە شەیتان و رۆحە شەڕانیەکانەوە دێن.\nدەرد و بەڵا، وەک ئاوڵە و کۆلێرا، ئەوە ویستێکی خوداییە. بۆیە کوتان دژی هەندێک لەو دەردانە بە تەواوەتی ئەفرۆزەکراوبوو لەلای پیاوانی کەنیسەوە. ئەم ئەفرۆزەکردنە بووە هۆی ئەوەی کە بۆمبێک فرێبدرێتە ماڵی دکتۆر"بولستون" کاتێک ناوەندێکی دامەزراندبوو بۆ کوتانی خەڵک دژی نەخۆشی ئاوڵە.\nناڕازیی بوونی کەنیسە بۆ شیکاریی جەستە دوای مردن هۆکارێک بوو بۆ دواکەوتنی زانستی پزیشکی لە ئەوروپادا. لۆژیکی پیاوانی دینی ئەوەبوو کە شیکاریی جەستە دوای مردن، جەستە دەشێوێنێت و ئەم شێواندنەش دەچێتەوە ناو ژیانی کەسانی تر بە شێوەیەکی ترسناک.\nئەم ناڕەزایەتییەی کەنیسە بۆ شیکاریی جەستە لە دوای مردن هۆکارێک بوو بۆ دواکەوتنی زانستی پزیشکی لە ساڵی ١٧٧٠ی زاینیدا، چەندین شتی سەیر و سەمەرە دەرکەوتن. چەندین ڕاپۆرت گەیەندرایە ئەکادیمیایی زانستیی مەلەکی، کە ئاو گۆڕدراوە بۆ خوێن لە چەند شوێنێکدا. پیاوانی کەنیسەش بە پەلە ڕایانگەیاند کە هۆکاری ئەو ڕوداوە سەیرانە دەگەڕیتەوە بۆ توڕەیی خوای گەورە.\nکاتێکیش ئەم دیاردەیە لە وڵاتی سویدا ڕوویدا، زانا"لویس" هەستا بە لێکۆڵینەوەیەکی ورد، ئەنجامی لێکۆڵینەوەکە ئەوە بوو کە مێرویەکی وردی بچووک کە ڕەنگی سورە لە ئاوەکەدا هەیە و رەنگی ئاوەکە وا پیشاندەدات کە سوربێت.\nکاتێکیش ئەم هەواڵە گەیشتە گەورەی ئەساقیفەکان، وتی ئەم ڕاڤەکردنە کاریێکی شەیتانییە. ئەم شیکارییە زانستییەی ئەفرۆزەکرد، وە بڕیاریدا کە ئەو دیاردەیە دیاردەیەکی ناسروشتییە، وە زانا"لینۆس"ی ناچارکرد پاشەکشەبکات لەو ڕاپۆرتە زانستییە، وە ناچاریشیکرد کە ڕاپۆرتێکی تر دەربکات بەوەی کە ئەم دیاردەی ئاوی سورە لەسەرو توانا زانستییەکانەوەیە کە بیزانێت و زانیاری لەسەر بدات. پیاوانی کەنیسە دەیانوت چاکنەکردنەوەی کەنیسە و نەتوانین بۆ پیدانی باج بۆ چاکردنەوەی، ئەوە دەسەلمێنێت کە هۆکارەکە بروسکە و چەخماخەنییە. کاتێکیش بنیامین فرانکلین فڕۆکە کاغەزییەکەی خۆی هەڵدا، سەلماندی کە بروسکە و چەخماخە هیچ نییە جگە لە بروسکە و چەخماخەیەکی کارەبایی نەبێت، بە پەلە خەڵک کەوتنە دانانی زنجیری بەرپەرچدانەوەی بروسکەو چەخماخە، بۆ مژین و بەتاڵکردنەوەی ئەو بروسکە و چەخماخە کارەباییە لە زەویدا.\nبەڵام پیاوانی کەنیسە بەکارهێنانی قەدەغەکردنەکانی بروسکەکانیان ئەفرۆزەکرد. وە ئەم بەکارهینانی بروسکانەشیان تاوانبارکرد بەوەی کە هۆکاری بەرپا بوونی ئەو زەویلەرزەیەیی ساڵی ١٧٥٥ کە لە شاری ماساشوست روویدا.\nلە ساڵەکانی ١٧٥٠ وە بۆ ساڵی ١٧٥٣ ٤٠٠ تاوەری کەنیسەکان وێران بوون بە هۆی ئەو بروسکە کارەباییانەوە، وە ١٢٠ مرۆڤیشی کوشت، کە ئەرکیان ڕاژەکردنی زەنگەکانی کەنیسە بوو. بەڵام ئەو خانوبەرانەی کە بەرپەرچدانەوەی بروسکە کارەباییەکانیان دانابوو هیچ زیانێکیان پێنەگەیشت. لە دواجاردا ناچار هەموو کەنیسەکان ئەو بەرپەرچدانەوانەیان بەکارهێنا تا لە زیانی ئەو بروسکە کارەباییانە دووربکەونەوە.\nلەسەردەمی سەدەکانی تاریکییدا، باو و بۆران و گەردەلول و زریانەکان بە کاری شەیتانی ڕاڤەدەکران. بۆیە پاپا جۆرجی سیازدەیەم فەرمانیدەرکرد کە زەنگی کەنیسەکان لێبدرێت لە کاتی هەرچ باو و بۆرانێکی بەهێز و ڕەشەبا و گەردەلول و زریان و هەورەگرمە و شەستەباران و ڕەهێڵەبارانی زۆردا، یان لە کاتی هەورە بروسکە و چەخماخەدا.\nلە سەدەی پانزەهەمدا بروایەکی ڕەشبینانە دەرکەوت، بەوەی کە ئەوە ژنانن کە هاوکاریی شەیتان دەکەن لە دەرکەوتنی ڕەشەبا و باو و بۆران و تەرزەبارین و بەفربارینی زۆر و هەستانی لافاوەکاندا، یان لەو کارەساتە سروشتیانەی کە دەردەکەون. بۆیە پاپا"ئنوسنت"ی هەشتەم، لە ٧ی مانگی دێسەمبەری ساڵی ١٤٨٤ی زاینیدا، فەرمانی دەرکرد بە زیندانیکردنی هەموو سیحربازەکان. لە ئەڵامانیادا کەنیسەکان هەستان بە ڕاودونان و زیندانیکردنی هەموو ئەو ساحیرانەی کە بەرای ئەو هۆکاری کارەساتە سروشتییەکان بوون. بە هەزاران ژنیان کەلپچەکرد و ڕایانکێشانە بەردەمی ئەشکەنجە و لێدانەوە، چەندین ژنیان سوتاند و لە سێدارەیان دان بۆ ئەوەی ڕۆحەکان پاکبکرێنەوە لەم ڕۆحە گڵاوانە.\nهەتا هەنووکە جەنگی نێوان تێۆرییە داروینیزمییەکانی گەشەسەندنی زیندەوەرەکان بە مرۆڤیشەوە لە گەڵ چیرۆکەکانی ناو کتێبە پیرۆزەکان لەسەر خەڵقکردن بەردەوامە. کاتێک هاوسەری قەسیس"ورشیستر" هەواڵی تیۆریی داروینی پێڕاگەیاند، وتی: "دەڵێن ئێمە لە مەیموونەوە هاتووین!!! داواکارین و هیوادارین ئەمە ڕاستنەبێت، ئەگەر ڕاستیشە داوکارین لە خوای پەروەردگار ئەم ڕاستییە بشارێتەوە لای هەموو کەس".\nلە ساڵی ١٦٠٩ی زایندا، دەردی ترس لە ساحیرەکان هەموو فەرنسای گرتبوەوە. سەدان کەس بڕوایان وابوو کە شەیتان دەچێتە گیانیانەوە. ڕقیان لە سەگەوەڕیش بوو. لیژنەیەکی پەرلەمانی دروستبوو بۆ دادگاییکردنی ئەوانەی کە تۆمەتباربوون بەوەی شەیتان چۆتە ڕۆحیانەوە. نیشانەکانیشی تێکچوونی چاویان و دەرزیئاژنین بوو بە لەشیاندا، لە هەرچ شوێنێکدا هەستیان بە ئازار نەکردایە واتا لەو شوێنەوە شەیتان چۆتە ناو جەستە و ڕۆحیانەوە.\nتۆمەتبارانیش بە دانی هەمان تۆمەت بۆ کەسانی تر دەیانویست تۆمەتەکان لە کۆڵ خۆاین بکەنەوە. هەشت کەس لەو تۆمەتبارانە دادگاییکران و سزادران. پێنج کەسیان هەڵهاتن و سێ کەسیشیان حوکمی سوتاندنیان درا. ئەو حەشاماتەی لە دەوری ئەو ئاگەر کۆبووبوونەوە کە تاوانبارەکانیان دەخستە ناوییەوە سوێندیان دەخوارد کە بە چاوی خۆیان شەیتانەکانیان بینیوە لەسەر سەری مرۆڤە سوتێنراوەکەوە دەرپەڕیوە و ڕایکردوە لە شێوەی بۆقدا بووە.\nلە لۆرین دا، ٨٠٠ کەسی سیحرباز سوتێنرا بە تۆمەتی پراکتیزەکردنی جادوگەریی لە ماوەی ١٦ ساڵدا. لە ستراسبرگ ١٣٤ کەس لە ماوەی چوار رۆژدا لە ئۆکتۆبەری ساڵی ١٥٨٢ لە سێدارەداران. لە لۆرین لە ماوی ١٠دەساڵدا لە ساڵدا لە ١٩٦٢ وە بۆ ١٩٧٢ ٦٠ کەس لە سێداردران. لە بێرن، لە بیست ساڵی کۆتایی سەدەی شانزەهەمدا ٣٠٠ کەس لە سێدارەدرا. ٢٤٠ کەسیش لە بیست ساڵی یەکەمی سەدەی حەڤدەدا لە سێدارە درا.\nلە ئەڵەمانیا، کاپۆلیکەکان و پرۆتستانەکان کێبڕکێیان دەکرد لە ناردنی سیحربازەکاندا بۆ کورەی سوتێنەر. ئەوەی کە زۆر سەیرە، سەرۆکی ئەساقیفەکان ١٢٠ کەسی سوتان بە هۆکاری ئەوەی گوایە ئەمانە بوونەتە دروستبوونی مەناخێکی زۆر سارد بۆ ماوەیەکی درێژ لە ساڵی ١٥٩٦دا. کاتێکیش نەخۆشی لە ناو ئاژاڵاندا بڵاوبوەوە لە دەوروبەری شۆنگو، ئەم نەخۆشی و دەردەیان گەڕانەوە بۆ هۆکاری بوونی سیحربازەکان. بۆیە قونسولیەتی بافاریان بڕیاری سزادانی بەهێزی دا بەسەر سیحربازەکاندا لە میونخ.\nلە هینبرج ـ ی نەمسادا ٨٠ کەس لە سێدارەدران، لە ١٦١٧ وە تا ١٦١٨ بە فەرمانی ئەساقیفە ورزبرگ ٩٠٠ کەس لە ساحیرەکان سوتێنران.\nلە ساڵی ١٥٧٢ لە ساکسۆن، بریارێک دەرچوو بۆ سوتاندنی سیحربازەکان هەتا ئەگەر کارێکی زیانبەخشیشی نەکردبێت. ١٥٠٠ تا ١٥٩٠ سحیرباز سوتێنران. لە سترستیتن، ٣٠٠ کەس سوتێنرا لە ماوەی ٢ ساڵدا.\nلە ئەلوانجن، لە ساڵی ١٦١٢دا ١٦٧ سیحرباز لە سێدارە درا.\nزانایانی مێژووی ئەڵەمانی وای دەخەمڵێنن ئەوانەی بە تۆمەتی جادوگەرییەوە تەنیا لە ئەڵەمانیادا لە سێدرە دراون لە سەدەی حەڤدەوە دەگاتە ١٠٠ هەزار کەسی بێگوناح و بێ تاوان.\nترس و تۆقین لە جادوگەریی و سیحربازی بەردەوامبوو هەتا سەردەمی گالیلۆ و کیبلر. بۆ ماوەی ١٠٠ ساڵ بەردەوام بوو، تا دۆزینەوەی کیشوەری ئامریاک لە لایەن کرستۆفر کۆلۆمبسەوە، واتا تا ئەو سەردەمەی کە بە سەردەمی عەقڵگەرایی و بەکراهێنانی میشک دەناسرێت.\nلە نەتەوە یەکگرتوەکانی ئامریکادا لە شاری سالم ـ ی سەر بە ولایەتی ماساشوست، دەیان کچی تەمەن منداڵ توشی هستریا بووبوون، ڕایاندەگرتن کە دانبنێن بەوەی کە ئەم هستریایەی توشی بوون بە هۆکاری پیرێژنە جادوگەر و سیحربازەکانەوەیە، ئەمەش وایلێدەکردن زیاتر توشی تۆقین و ترس و لەرزبێن.\nکچە تەمەن منداڵەکان دەیانقیژان و هاواریان دەکرد و پەنجەیان بۆ پیرێژنەکان ڕادەکێشا کە ئەوانە تاوابارن و توشی هستریاییان کردوون: سیحربازەکان، سیحربازەکان، سیحربازەکان. لە کۆتایی دادگاکانیشدا زۆرێک لەو پیرێژنانەی کە لەبەردەم دادگادا دانییان بە تاوانبارێتی خۆیان دا دەنا، دەکەوتنە گریان و پاڕانەوە و تکاکردن بۆ ئەوەی لێیان خۆشبن. بەڵام ئیدانەیاندەکردن و دادگا سزای مردنی بە سوتاندن دەدا بەسەریاندا.\nتێکچوونی باری دەروونیی و عەقڵی، بە کاریگەری ئاڵۆزیی و جادوگەریی و ئەرێنی بردن و ئەو جۆرە شتانە ڕاڤەدەکرا، ئەمانە بە هێزی شەرەنگێزیی و نا سروشتی دادەنران، هەموو ئەو شتانەی کە دەبوونە هۆکاری هەڵچوونی مرۆڤ و کێشەکانیان، بە تایبەت لای عاشقەکان و ئارەزوومەندەکان و خاوەن ڕق و کینە لە دڵەکان هەموو ئەمان بە کاری شەیتانیی و جادوگەریی و سیحربازیی دادەنران.\nهەموو نەخۆشیی و ئاڵۆزییە عەقڵیەکان و میشک، برسێتی و وشکە ساڵیی و زریان و باو و بۆرانەکان بە کاری شەیتانیی و جادوگەریی و سیحربازیی دادەنران.\nهەتا ئەمڕۆش دەنگدانەوەی ئەو ئەفسانەو خەیاڵە پوچانە لە ناو کۆمەلگاکانی ئێمەدا زۆرن، کۆمەڵێک ئایەتی دینی و سروشتی دینی و جنۆکە و هەوڵدان بۆ خۆ پاراستن لەو کارە شەیتانیی و جادوگەرییانە بە نوشتەکردن ودۆعا خوێندن بۆ خۆپاراستن و دوورکەوتنەوە لە چاوی پیس بەردەوامە.\nئێمەس لە ناو کۆمەڵگاکانی خۆماندا بە هۆکاری نەبوونی عەقڵ و بەکارنەهێنانی عەقڵ و دواکەوتنی ئەفسانەو خەیاڵە پوچەکان و بە هۆکاری حوکم و کاریگەریی دین بە هەمان ئاراستەدا دەڕۆین کە پڕێتی لە ناعەقڵانیەت و پوچگەرایی. هەموو ئەمانە کارێکیکردوە کە موسڵمانان لە ناو لمی ژیانی سەرەتایی و گردۆڵکە و بەرزاییەکانی دواکەوتویەتیدا بژین.\nزانیارییەکانی وابەستە بە بڕوا بە چیرۆکە ئەفسانەییەکان و خەێاڵە بێ بنەماکان و جادوگەریی و سیحربازیی و دێو و خێو ـ وەوە، ترس و لەرز و بڕاوبوونێکی کوێرانە بە دەقە نووسراوە پیرۆزە ئاسمانییەکانەوە بە بێ تێگەیشتن و لێکۆڵینەوە، چاومان لێڵ دەکات و نایەڵێت ڕاستییەکان ببینین. وامان لێدەکات کە دەوروپشتی خۆمان نەبینین و بیرمان بۆ شتگەلێک بڕوات کە بوونیان نییە.\nئەمەش یارمەتیمان نادات بۆ تێگەیشتن لە یاساکانی سروشت و ئەو یاساگەلەی کە سروشت دەجوڵێنێت و کاری گەری خۆی هەیە لەسەر جوڵە و گۆڕینی شتومەکەکانی دەوروپشتمان. دواکەوتنی زانستی پزیشکی لە ئەوروپادا بەهۆکاری ئەوە بوو کە کەنیسە شیکاریی جەستەی قەدەغە و حەرامکرد بوو لە دوای مردن بۆ تاقیکردنەوە پزیشکییەکان و تاقیکردنەوەکانی چۆنیەتی کارکردنی ئۆرگانەکانی جەستەی مرۆڤ.\nئەم چیرۆکە دڵتەزێن و دواکەوتوانەی کە ململانێیەکی بێ پەروایان بەرپاکردبوو لە نێوان زانست و تیگەیشتنە هەڵە دینییەکاندا ژماریەکی یەجگار گەورەبوون. ئەمەش کورت نەبووبوەوە لە یەکێک لە دینەکان دا، یان لە سەردەمێک لەسەردەمەکاندا بەڵکو دینەکان و سەردەمێکی زۆری گرتبوەوە. چیرۆکی سزادانی زاناکان و سزای مردنیان کەس ناتوانێت نکوڵی لێبکات.\nخەلیفە مەنسوری ئیسلام لەسەردەمی عەباسیەکاندا، ئبن موقەفعی تۆمەتبارکرد بە کافرێتیی، بڕیاریدەرکرد بە بڕینەوەی هەر چوار پەلی و لێکردنەوەی سەری، دواتر سوتاندنی لاشەکەی.\nحەلاجی سۆفیگەری ئیسلامی بەناوبانگ، خەلیفە مقتدرباللە تاوانباریکرد بە کافرێتی، سزای مردنی بۆ دەرکرد. دەستیانکرد بە قامچی لێدانی تا هەزار قامچی، دواجار هەردوو دەست و هەردوو قاچیان بڕییەوە، دوای ئەوەش سەریان لێکردەوە و لاشەکەیان سوتاند. خۆڵەمێشی لاشەکەشیان فڕێدایە ناو ڕووباری دجلەوە.\nسەرهرەوەردی، لە سەردەمی سەلاحەدینی ئەیوبیدا، بە هەمان شێوەی حەلاج کوشتیان.\nخەلیفە موعتەسەم، ئیمام حەنبەلی زیندانیکرد و ئەشکەنجەیدا.\nکندی، کە فەیلەسوفێکی ئیسلامی بوو، رووتیان کردەوە و دەستیانکرد بە لێدان و سوکایەتیپێکردنی لە ناو کۆڕی سروتی دینیدا شەست قامچیان لێدا.\nڕازی، بە کتێبەکانی خۆی دەیانکێشا بەسەریدا تا هەردوو چاوی کوێر بوو لە تاو ئازار، کاتێکیش یەکێک لە قوتابیانی داوایکرد کە چارەسەریبکات، نەیانهێشت و ڕێگەیان پێنەدا.\nئبن ڕشد، هەموو ماڵ و کتێبەکانیان سوتاند و تاوانباریانکرد بە بێ بڕوا. ئبن سینا و ئبن خەلدون ڕزگاریان نەبوو لە تۆەمەتبارکردنیان بە کافرێتی.\nلە سەردەمی نوێشدا، دکتۆر فەرج فۆدەیان کوشت بە هۆکاری ڕاکانی و بەرگریکردنی لە قبتیەکانی میسر.\nنەجیب مەحفوز، کە خەڵاتی نۆبڵی ئەدەبی پێ بەخشرا، ویستیان بیکوژن و سەریبڕن بە هۆی ڕاکانیەوە.\nدکتۆر ئەبو زید و ژنەکایان لە یەکتری جیاکردەوە، بە هۆی لێتوێژینەوەکانیەوە. کتێبەکانی تاها حسین و نەجیب مەحفوزیان قەدەغەکرد بۆ خوێندن لە قوتابخانەکان و پەیمانگاکان و زانکۆکانی میسردا.\nتۆقاندن و ترسانێکی گەورەیان بەرپاکرد لەسەر بیری نوێ بە دڵڕەقانە و بێ بەزەییانە. ئەگەر کار وا بڕوات زوو یان درەنگ دەگەینە ئەو سەردەمی تارییکەیەی کە ئەورپای پیا تێپەڕبوو، جیاوازییەکەشمان ئەوەیە کە ئەورپا توانیان ئەو قۆناغە تاریکستانە تێپەڕێنن و خۆیان ڕزگار بکەن لەو دەردوبەڵایە.\nئەوان لە دین تێگەیشتن وەک پێویست. دین و زانست و سیاسەتیان جیاکردەوە. بەلام ئێمە تا ئێستاش دین و زانست و سیاسەت تێکەڵ دەکەین. وە تێنەگەیشتووین لە بڕوا و مانای بڕوا.\nزانست دەخەینە جیگەی بڕوا، بڕوا دەخەینە جێگەی زانست و سیاسەت. پێشکەوتن بە مانای خۆی، هۆکار و زەوینە خۆشیی خۆی هەیە، دواکەوتوییش لە خۆوە نایەتە ئاراوە. ئەگەر بەخۆماندا نەچیینەوە و حساباتی خۆمان بە وردی نەکەین ئەوە حەتمەن ون دەبین لە تاریکیدا. ئەو نەتەوانە زۆرن کە ون بوون لەم تێکەولێکەیەدا کە جەنگیان لەگەڵ عەقڵ و عەقڵگەرییدا بەرپاکردبوو وە حوکمی دینیان قبوڵکردبوو، جیاوزاییان نەدەکرد لە نێوان چاکە و خراپەدا، لە نێوان زانست و دیندا، پیویستە ئەوە ببێت بە وانە بۆمان.\nسەرچاوە: (حوار متمدن): http://www.ahewar.org/debat/show.art.asp?aid=289458


عێراق: ئاستی هه‌نارده‌ی نه‌وت له مانگی تشرینی دووه‌می ڕابردوودا به‌رزبۆته‌وه\nوه‌زاره‌تی نه‌وتی عێراق ئاشكرای ده‌كات ئاستی هه‌نارده‌ی نه‌وت له‌مانگی تشرینی دووه‌می ڕابردودا به به‌راورد به مانگی تشرینی یه‌كه‌م به‌رزبۆته‌وه.\nعاسم جیهاد، وته‌بێژی وه‌زاره‌تی نه‌وتی عێراق، له مانگی ڕابردودا عێراق 105 ملیۆن و 50 هه‌زار و 819 به‌رمیل نه‌وتی له كێڵگه‌ی نه‌وتیه‌كانی ناوه‌ڕاست و باشووری عێراقه‌وه له‌ڕێگه‌ی كۆمپانیای سۆمۆوه هه‌نارده كردوه.\nبه‌پێی ئه‌وئاماره له مانگی تشرینی دووه‌می ڕابردودا هیچ بڕه نه‌وتێكی له‌كێڵگه نه‌وتیه‌كانی كه‌ركوكه‌وه هه‌نارده نه‌كردوه.\nبه‌وته‌ی عاسم جیهاد، تێكڕای نرخی به‌رمیلێك نه‌وت له مانگی ڕابردودا زیاتر له 57 دۆلار بووه، به‌و پێیه‌ش داهاتی ئه‌و بڕه نه‌وته‌ی عێراق هه‌نارده‌ی كردوه 6 ملیار و 21 ملیۆن و 113 هه‌زار دۆلار بووه.\nئه‌وه‌ش له كاتێكدایه ئاستی هه‌نارده‌ی نه‌و تی عێراق له مانگی تشرینی یه‌كه‌مدا 103 ملیۆن به‌رمیل بووه.


ساڵێک دوای ١٧ شوبات … عەبدوڵا مەحمود – Denegkan\nساڵێک دوای ١٧ شوبات … عەبدوڵا مەحمود\nbydengekan\tFebruary 15, 2012\tگشتی\nلە ئاکامی نابەرابەرییەکی ئابوری زەبەلاح و شەپۆلی نەوەستاوی دژی ئازادی و دزی و تاڵانی و گەندەڵی بێپەردەی ڕاشکاوی فەرمی و نافەرمی، لەبەرامبەر دەسەڵاتی حزبۆکراتی و میلیشایی و بێیاسایی نزیک بە دوو دەهەدا، بەشێکی خەڵکی کوردستان لە پارێزگای سلێمانی و ناوچەی سەوزو نیلیدا بەئیلهام وەرگرتن لە بزوتنەوەی ڕامالینی دیکتاتۆرەکان و دەسەڵاتی بۆماوەیی “پشتاو پشت- وراسی” و لە پێناو نان و ئازادی و گێڕانەوەی شکۆی ئینسانیاندا، کە وڵاتانی عەرەبی و باکوری ئەفریقای هەژاند، هاتنە سەر شەقامەکان و خواستە سەرەتایی و رەواکانی خۆیان ڕاگەیاند کەپاشان بەزۆری چەک و پیلان و سازشی ئۆپۆزیسیۆنێکی! بودەڵە و ماڵی خامۆشکرا. بەش و ناوچەکانی تری کوردستانی ژێر دەسەڵاتی زەرد کە لەژێر لە قەڵەمڕەوی میلیشیایی پارتیدا بوو ترس و تۆقاندن و ڕێگەی نەدا تورەیی و نەفرەتی لێوان لێویان، فوارەی ئاسایی خۆی بگرێتە بەر و هاواری رەوای ملیۆنییان، بەزۆر کڵۆم درا.\nهاتنە مەیدانی خەڵکی ناوچەی سەوزو نیلی و سازشی ئۆپۆزیسێۆن و سەرکوتی ناوچەی زەرد، هەر هەموویان چەند ڕووداوی لە بیرنەکراوی و پڕ ئەزمونی خرۆشانی جەماوەری خەڵکی کوردستانن.\nئیستا کە ساڵێک بەسەر خرۆشانی جەماوەری پارێزگای سلێمانی و بەزۆر کڵۆمدانی دەنگی نارەزایەتی پارێزگاکانی دهۆک و هەولێردا، تێدەپەڕێت. نابەرابەری ئابوری و قوڵبونەوەی قڵشتی چینایەتی نێوان سەرمایەداران و دەسەڵاتی حزبۆکراتی و میلیشیایی لەگەڵ جەماوەری کرێکارو زەحمەتکێشی کوردستاندا، زیاد بووە و کەمی نەکردووە. کەشتیگەلی دەسەڵات بۆ شێلانی شەپۆلەکانی ئازادی سیاسی و رێکخراوبوون و خۆپیشاندان و ئازادی رۆژنامەگەری و ئازادی بەیان و بڵاوکردنەوە، لەگەڕدان. هێشتا برسێتی و گرانی بازار، بێکاری… دیکتاتۆریەتێکی بێرەحمی دەست نەپارێزن لەسەر ژیانی دەیان و سەدان هەزار خێزانی دەست کورت و هەژار. هێشتا دزی و تاڵانی و گەندەڵی فەرمی و نافەرمی و بەسیستماتیک کراو، درێژەی هەیە. هێشتا بێیاسایی بێداد دەکات. هێشتا بەرپرسی حزبی و حکومی و ئەولادی حزب، لەسەروی هەموو یاساو رێسایەکەوەن و یاسا لەژێر چەکمەیاندا درۆیەکی بازاڕییە. هێشتا یاسا مۆتەکەیەکە بۆ گیانی هەژاران و خاوەن مافەکان و دەنگە ئازادەکان و ئازادیخوازی. هێشتا تاوانباران و بکوژان و بریاردەرانی کوشتن و لێدان و شکنجە بە کوشتارچیەکانی ١٧ شوبات و رۆژانی دواترییەوە، ئازاد و مکرەم و بەرپرس و هێلی سوری بەردەم یاسان!!\nهێشتا لاوانی بێبەش و پڕ تاسەو هیوا، لەدۆزەخی ژێر سایەی دەسەڵاتی تاڵانچی و ماف لوشدەری پارتی و یەکێتیدا، بێهیواترو بێبەشتر و بێئایندە راگیراون و تەمەنی جوانی و لاویان لە چاوەڕوانیدا، دەگوزەرێنن.\nهێشتا هەواڵی توندوتیژی و کوشتنی ژنان و ناچارکردنیان بە خۆکوژێ…لە ژێرسایەی دەسەڵاتی کۆنەپەرستانەو رەگ ڕۆچوو بە ئیسلام و یاسا بۆگەنە سەرچاوەگرتوەکانی” شەریعەت” قورعان و حەدیس دا، هەموو ڕۆژە و دڵ کونکەرەیە.\nبەڵێ… هێشتا دوای هەموو ئەم ژیانە دۆزەخی و نابەرابەر و نائازاد و نائینسانیەی یەخەگیری خەڵکی کوردستانە… دەسەڵات دەست لەسەرکوت و هەڵناگرێت و رێگا نادات خواستە کەڵەکەبووەکان، هیوا جوانەکان، تاسە رەنگینەکان و خەونە زێڕینەکانی خەڵکی کوردستان، بێنە سەر شەقام.\nدوای ساڵێک بەسەر ١٧ شوباتدا، دەسەڵاتی ڕۆچوو لە تاڵانی و نابەرابەی و سەرکوتدا…لەو راستیە تێناگات، کە مەیدانەکانی ئازادی تینووی سێڵاوی جەماوەرێن، تینوی هاوارو بڵندگۆی گەروەکانی نان و ئازادی و بەرابەری و دەسەڵاتی پشتبەستوی پڕ شکۆی جەماوەرین. خواستی کرێکاران و خەڵکی زەحمەتکێش، لاوان و ژنان و ئازادیخوازی… ئێستا گەورەتر لە پارە. خرۆشان و هاتنە سەرشەقامی پار ساڵ، و کاردانەوەی دەسەڵات و مامەڵەی ئۆپۆزیسیۆنە دەستەمۆکراوەکەی دەشی ئێستا هێندە پڕ ئەزموون بێت کە کرێکاران و زەحمەتکێشانی بەو ئاکامە گەیاندبێت، کە بۆ دوبارە هاتنەوە مەیدان، سەربەخۆیی چینایەتی، ڕێکخرابوونی شوێنی کار ژیان و هەڵبژاردنی نوێنەرانی راستەقێنەی خۆیان، بۆ هێنانە مەیدانی داخوازیەکانیان و ناچارکردنی دەسەڵات بۆ ملدان لەبەرامبەر ریزی رێکخراو و یەکپارچەو سەربەخۆدا، چەندە پێویست و ژیارییە.\nکۆبونەوە جەماوەرییەکانی مەیدانەکانی ئازادی، بۆ سەرکەوتن و گۆڕینی هاوسەنگی هێز لەبەرامبەر دەسەڵات و چاوچنۆکی سەرمایەدا بە سودی جەماوەری خوازیاری نان و ئازادی و گێرانەوەی شکۆی و ئیرادەی ئینسانیدا پێویستی بەلێکهەڵپێکان هەیە لەگەڵ کۆبونەوەو رێکخراوبوونی کرێکاران و راگرتنی کارگەکانی بەرهەمهێنان و راگرتنی جوڵەی کۆمەڵگا.\nئەوە کە دەتوانێت تەلیسمی سەرکوت و زۆرداری شەقام برمێنێت، ئەوەی کە دەتوانێت مەیدانەکانی ئازادی بکاتەوە بە نمایشی توانایی واقعی شەقام، هاتنەمەیدانی ریزی کرێکارانی رێکخراو سەبەخۆییە لە شوێنی کار و راگرتنی چەرخەکانی بەرهەمهینانە.\nئێمە کۆبونەوەی مەیدانە ئازادییەکانمان بینی، راوەستاوی چەند مانگەی ئەم گۆرەپانانەمان ئەزموون کرد، بەڵام چونکە کرێکارانی کارگەکانی بەرهەمهێنان، بیناسازی، هاتوچۆ، شارەوانی، گەیاندن…بە راگرتنی کارەکانیان و دەستدانە مانگرتن و خۆپیشاندان و بەهۆی نارێکخراویەوە، بەکردەوە بەمەیدانەکانی ئازادییەوە، پەیوەست نەبوون… دەسەڵات لە ناوچەی سەوزو نیلی توانی لە رێگای زۆرو سەرکوتەکەی مەیدانەکانی ئازادی چۆڵ بکات و لە زونی زەردو ژێر سایەی پارتیشدا مەیدانەکانی ئازادی لە چاوەروانی بانگەشەی نان و ئازادی و بەرابەری و دەسەڵاتی رەوادا، تەنها بمێننەوە.\nئێستا دوای ساڵێک بەسەر ١٧ شوباتدا، هێشتا کۆمەڵگا لە کوڵاندایە، و هیچ کام لەخواستەکانی خەڵکی شەقام گرتوو نەک جێبەجێنەکران بەڵکو تاوانباران و بکوژانی خۆپیشاندانەکانیش دەستگیر نەکراون، ئۆپۆزیسیۆنی بۆرژوازیش دوای ئەوەی سەرەتا خۆپیشاندان و هاتنە مەیدانی جەماوەری تورەی بە “ئاژاوەچی” ناوزدەکرد، پاشان بۆ بەهرەبەرداری و کردنی بەدەستمایەی بەدیهێنانی خواستی حزبی و پۆستی سیادی و بوجە، لەگەمەی کۆبونەوە سێ قۆڵی و پێنچ قۆڵی و بۆ نیشاندانی شەفافیەتی! دانوستاندن و کۆبوونەوەکان و توڕدانی نەریتی کۆبونەوەی “داخراو و ژورە تاریکەکانیش”!!، کۆبونەوەی داخراوی و دوو قۆڵی ژوری تاریک و دور لەچاوی میدیاکان…کردۆتە پیشەیەکی ئاسایی خۆی.\nلە دۆخێکی لەم بابەتەدا، کە خواستەکانی خەڵکی کوردستان زیادیان کردووە. سەرکوت و تاڵانی و دزی و گەندەڵی…پشوی نییە. برسێتی و گرانی و بێمافی، بێداد دەکات. دەسەڵات میلیشیایی و حزبییە. یاسا لەهیچ ئاستێكدا رێز لێگیراو سەربەخۆ و بێلایەن و بەرابەر نییە. شکۆو ئیرادەی خەڵکی لە بەرێوەبردن و دەسەڵاتدارێتیدا، جێگایەکی نییە. ئۆپۆزیسیۆن ماهیەتە واقعی و کارنامەو ناکۆکیەکەی لەگەڵ خواستەکانی خەڵکی کوردستان، رۆژ بەرۆژ زۆرتر دەردەکەوێت… پێداویستی خۆ رێکخراوکردن و کۆبونەوە لەدەور ئاسۆی رزگاری و بەرابەری و دەسەڵاتی پشت بەستوی جەماوەریدا، لە زەمینەیەکی باشتر بەهرەمەندە، نابێ ئەم ژینگەو زەمینەیە خاڵی بمێنێتەوە، ١٧ شوبات بە هێزیكی رێکخراوترو ئاسۆی رۆشنتر و سەراسەری ترەوە، پێویستە پێشوازی لێبکرێت. کارگەکانی کارو بەرهەمهێنان، مەیدانەکانی ئازادی و گۆرەپانەکانی گەڕەك، لە پێشوازی ١٧ شوباتدا لە ئامادەباشیدان.\nناوەراستی شوباتی ٢٠١٢\nPrevious گفتوگۆی ڕۆژنامەی هاوڵاتی لەگەڵ ئاسۆ کەمال\nNext ئەفسانە دەربارەی داگیرکاريی جوەکان*


3/12/2021 - 09:50\nبەداخەوە، کاتژمێر ٢٢٠٠ شەوی ٢ی کانونی یەکەمی ٢٠٢١، تیرۆریستانی داعش، پەلاماری گوندی خدر جیجەی بناری چیای قەرەچوغیان دا، لەم پەلامارە دڕندانەیەدا، کوێرانە کەوتنە دەستڕێژی کردن لە خەڵکی سڤیلی گوندەکە، لە ئەنجامدا سێ هاوڵاتی شەهید بوون و ژمارەیەکیش بریندار بوون.\nهێزەکانی پێشمەرگە بەزوویی بەهانای خەڵکی گوندەکەوە چوون و توانیان لەماوەیەکی کەمدا، بارودۆخەکە کۆنتڕۆڵ بکەن و تیرۆریستان راو بنێن.\nدواتر هێزی پێشمەرگە ئۆپەراسیۆنێکی کێوماڵکردنی بۆ ناوچەکە ئەنجامدا، لەوکاتەدا، یەکێک لە ئۆتۆمبێلەکانی پێشمەرگە کەوتە بۆسەی تیرۆریستانی داعشەوە، بەداخەوە حەوت پێشمەرگە شەهید بوون.\nوێڕای راگەیاندنی پرسە و سەرەخۆشیمان بۆ کەسوکاری شەهیدانی پێشمەرگە و شەهیدانی گوندی خدر جیجە، دوپاتی دەکەینەوە، کە خوێنی شەهیدانمان بەفیڕۆ ناچێت و تیرۆریستان و ئەوانەی پاڵپشتیشیان دەکەن، دەبێ باجێکی گەورە بدەن.\n٣ی کانونی یەکەم ٢٠٢١


پەرلەمانتارێک وەزارەتێک بە ٢٠ ملیۆن دۆلار دەکڕێت\n2018-10-15 [08:19 AM]\nسەرچاوەیەکی هەواڵی باس لە کڕینی پۆستی وەزیری بازرگانیی عێراق بە 20 ملیۆن دۆلار لەلایەن پەرلەمانتارێکەوە دەکات.\nبەپێی هەواڵێکی ماڵپەڕی (ئێس ئێن جی)ی عێراقی، زیاد جەنابی، پەرلەمانتاری هاوپەیمانیی نیشتمانیی سوننەکان هەوڵی کڕینی پۆستی وەزیری بازرهانی لە کابینەی نوێی حکوومەتی وڵاتەکەی دەدات.\nئەو ماڵپەڕە ئاماژەی بەوەش کردووە، کە زیاد جەنابی لەگەڵ چەند سیسەتمەدار و کەسایەتییەکی عێراقی رێک کەوتووە بۆ کڕینی پۆستی وەزیری بازرگانیی وڵاتەکەی بە 20 ملیۆن دۆلار.\nبەپێی زانیارییەکان، عادل عەبدولمەهدیی سیاسەتمەداری راسپێردراو بە پێکهێنانی حکوومەتی نوێی عێراقی ناوی زیاد جەنابی لە وەرگرتنی پۆستی وەزیری لە کابینەکەی، رەت کردووەتەوە، چونکە ”ئاستی زانستیی جەنابی شایستەی وەزیری نییە“.\nبەهۆی بڵاوبوونەوەی گەندەڵی و نەبوونی لێپێچینەوە لە عێراق، بەشێک لە سیاسەتمەداران هەوڵی وەرگرتنی پۆستەکانی حکوومەتی ئەو وڵاتە دەدەن لەبەرامبەر دانی بڕێک پارە، کە چاودێران پێیان وایە دواتر لەکاتی وەرگرتنی پۆستەکە، ئەو پارەیە و زیاتریش لە خەزێنەی دەوڵەت و پرۆژەکان دەدزن.\nدوای نزیکەی پێنج مانگ لە هەڵبژاردن، رۆژی 2/10/2018 لایەنە عێراقییەکان رێککەوتن لەسەر راسپاردنی عادل عەبدولمەهدی، سیاسەتمەدار و سەرکردەی پێشووی ئەنجومەنی باڵای ئیسلامی بۆ پێکهێنانی کابینەی نوێی حکوومەت، کە بەپێی دەستوور، ماوەی یەک مانگی لەبەردەستە بۆ پێکهێنانی حکوومەتی نوێی وڵاتەکەی.\nرۆژی شەممە 12/5/2018 پرۆسەی دەنگدانی گشتی لە هەڵبژاردنی خولی چوارەمی پەرلەمانی عێراق لەو وڵاتە و هەرێمی کوردستان ئەنجام درا و رۆژی 19/8/2018ش دادگای فیدڕالیی عێراق ئەنجامەکەی پەسەند کرد.\nئەم هەواڵە 16069جار خوێندراوەتەوە


\_"بێهرووز بووچانی\_" بووە براوەی خەڵاتی نەتەوەیی \_"ژیاننامە\_" لە وڵاتی ئوسترالیا\n16:23 - 21 گەلاوێژ 2719\nئاژانسی کوردپا: نووسەر و ڕۆژنامەنووسێکی کوردی خەڵکی شاری ئیلام، خەڵاتێکی دیکەی ئەدەبیی وەرگرت.\n\_"بێهرووز بووچانی\_"، ڕۆژنامەنووسی کوردی خەڵکی شاری ئیلام، لە دوورگەی مانۆسی وڵاتی ئوسترالیادا ژیان بە سەر دەبات و خەڵاتی نەتەوەیی \_"ژیاننامە\_"ی لەو وڵاتەدا بەدەست هێنا.\nئەم خەڵاتە ١٧ هەزار دۆلارییە، بە ڕۆمانی \_"هیچ هاوڕێیەک جگە لە شاخەکان\_" دراوە کە لە لایەن ئەو ڕۆژنامەنووسە کوردەوە نووسراوە.\nڕۆمانی \_"هیچ هاوڕێیەک جگە لە شاخەکان\_"، لە نووسینی \_"بێهرووز بووچانی\_"، هەتا ئێستا براوەی خەڵاتی ئەدەبیی جۆراوجۆر، بە تایبەتی خەڵاتی ویکتوریا بۆ ئەدەبیات و خەڵاتی ویکتوریا بۆ بەرهەمە نائەدەبییەکانی بە دەست هێناوە، بووچانی لە دوورگەی مانۆسدایە و دەوڵەتی ئوسترالیا ئیزنی چوونە دەرەوە لەو دوورگەیە بە ناوبراو نادات.\nساڵی ٩٦، ئەم ڕۆژنامەنووسە کوردە لە دێکیومێنتارێکدا، بە ناوی \_"چۆکا\_"، باسی لە ژیان و بارودۆخی پەنابەران لە کەمپی \_"مانۆس و نارۆ\_" کرد.\nئەو دێکیومێنتارە، بە مۆبایل وێنەی گیراوە و لە فێستیڤاڵی لەندەن بە سێ زمانی کوردی، فارسی و ئینگلیزی، بڵاو کرایەوە.\n\_"بێهرووز بووچانی\_"، خە ڵکی شاری ئیلام و نووسه‌ر و ڕۆژنامه‌وانە. چوار ساڵ له‌مه‌و‌به‌ر تووشی گرفت بووە و ئیران و کوردستانی بەجێ هێشتوو له‌م چوار ساڵەدا لهسه‌ر ئه‌م که‌مپه کاری ڕۆژنامه‌وانی و مافی مرۆڤی کردووه و لە ڕۆژنامه نێونه‌ته‌وەییەکانی وەک ڕۆژنامەی \_"گاردییه‌ن\_" و \_"هافینگتون پوست\_"، بابەت دەنووسێت.


14:14 - 23 پووشپەڕ 2719\nئاژانسی کوردپا: لە مانگی پووشپەڕدا بە بەراورد لەگەڵ بەهاری ئەمساڵ، هاووڵاتییانێکی زۆرتر لە لایەن هێزە ئیتلاعاتی و ئەمنییەتییەکانی حکوومەتەوە لە ڕۆژهەڵاتی کوردستاندا دەسبەسەر کراون.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی شەممە، ٢٢ی پووشپەڕ، هاووڵاتییەکی کوردی خەڵکی گوندی \_"سەرگیز\_"ی شاری شنۆ، لە لایەن هێزە ئیتلاعاتییەکانی ئەو شارەوە، دەسبەسەر کرا.\nهەواڵنێری کوردپا لە شاری شنۆ، شوناسی ئەو هاووڵاتییە دەسبەسەرکراوەی بە ناوی \_"محەممەد سابیر مووسەوی\_"، کوڕی سەمەد، ڕاگەیاندووە.\nبە وتەی ئەو سەرچاوەیە، هێزە ئیتلاعاتییەکان پاش هێرشکردنە سەر ماڵی ئەو هاووڵاتییە کوردە، ناوبراویان دەسبەسەر و بۆ شوێنێکی نادیار ڕاگواستووە.\nئەو سەرچاوەیە هەروەها وتی: \_"هێزە ئیتلاعاتییەکان، محەممەد سابیر مووسەویان بە تۆمەتی هاوکاری لەگەڵ یەکێک لە حیزبە کوردییەکانی ئۆپۆزسیۆنی حکوومەتی ئێران دەسبەسەر کردووە. ناوبراو پێشتر لە ئەندامانی حیزبە کوردییەکانی دژبەری حکوومەتی ئێران بووە و پاش گەڕانەوە بۆ ئێران، بە ٧ ساڵ زیندانی مەحکووم کرابوو\_".\nبەپێی ئاماری تۆمارکراو لە ناوەندی ئاماری ئاژانسی هەواڵدەریی کوردپا، لە ماوەی ئەم ٢٢ ڕۆژەی مانگی پووشپەڕدا، ٣٧ هاووڵاتیی کورد لە شارەکانی ڕۆژهەڵاتی کوردستان، لە لایەن هێزەکانی سپای پاسداران و ئیتلاعاتەوە، بە تۆمەتی جۆراوجۆر دەسبەسەر کراون.


چەند زانیاریەکی سەیر لەسەر جەستە … دڵت شێوەی خۆی دەگۆڕێت! – تۆڕی میدیایی خەڵک\nچەند زانیاریەکی سەیر لەسەر جەستە … دڵت شێوەی خۆی دەگۆڕێت!\n2020/10/24 - 6:01 PM\nئەمەی خوارەوە چەند زانیاریەکی سەیرە لەسەر جەستە کە لە ڕووی زانستیەوە سەلمێندراوە:\n-جەستەمان کە بەیانیاندا نزیکەی ٢ بۆ ٣ سانتیمەتر بەرزترە وەک لە ئێواران کە دواتر لە ژێر کاریگەری کێشکردنی زەویدا کەمێک کورتتر دەبینەوە.\n-بەهەمان شێوەی پەنجەمۆر، زانایان ئەوەیان سەلماندووە کە مرۆڤەکان لە زمان و گوێچکەشیاندا مۆری تایبەت بە خۆیان هەیە کە لەکەسی دیکە ناچێت\n-زانایان سەلماندویانە کە شێوەی دڵی مرۆڤ لە ئاسماندا گۆڕانکاری بەسەردادێت و زیاتر گۆی دەبێت.\n-توێژینەوەکان سەلماندویانە کە کەش و هەوا کاریگەری لەسەر تامکردنمان هەیە، بۆنمونە گەر سارد بێت زیاتر هەستەکانی تامکردن کاردەکەن.\nلە دوای چەندێک لە دەست درێژی سیکسی وەرگرتنی سامپڵ سوودی دەبێت؟ بۆچی دەبێت زوو قوربانیەکە ببرێتە لای پزیشک


خۆپیشاندانی یه‌ک ملیۆن که‌سی له تورکیا - Mehr News Agency\n25 tîrmehê 2016 - 08:40\nNews Code 4476\nخۆپیشاندانی یه‌ک ملیۆن که‌سی له تورکیا\nزیاتر له یه‌ک ملیۆن که‌س له هاووڵاتیانی تورکیا به مه‌به‌ستی به‌رگری کردن له دیموکڕاسی و یه‌کگرتووی له گۆڕه‌پانی ته‌قسیم کۆبوونه‌وه.\nبه ڕاپۆرتی ئاژانسی مێهر له ده‌یلی سه‌باح، زیاتر له یه‌ک ملیۆن له خه‌ڵک و لایه‌نگری پارته جیاوازه‌کانی تورکیا له گۆڕه‌پانی ته‌قسیم له شاری ئه‌سته‌نبۆڵ کۆبوونه‌وه تاکوو پشتیوانی له دیموکڕاسی و یه‌کگرتووی وڵاته‌که‌یان بکه‌ن.\nبه پێی ڕاپۆرته‌کان، بۆ یه‌که‌مین جار له ۱۵ ساڵی ڕابردوودا، ڕێبه‌ره‌کانی پارته ده‌سه‌ڵاتداره‌کانی ئه‌م وڵاته به هاوڕێی لایه‌نگره‌کانی خۆیان له کۆبوونه‌وه‌ی پارتی گه‌لی کۆماری خوازی تورکیا له‌م گۆڕه‌پانه‌دا به‌شداریان کرد.\nڕێبه‌ره‌کانی پارتی گه‌لی کۆماری خوازی تورکیا ڕۆژی هه‌ینی هاوکات له‌گه‌ڵ بانگهێشت کردنی لاینگره‌کانی خۆیان بۆ به‌شداری کردن له‌م کۆبوونه‌وه، داوای له سه‌رجه‌م شارۆمه‌ندانی تورکیا کرد تاکوو له‌م کۆبوونه‌وه‌دا به‌شداری بکه‌ن. له‌م کۆبوونه‌وه‌دا، یاسین ئاکتای، وته‌بێژی پارتی داد و گه‌شه ڕایگه‌یاند که پارته‌که‌ی به‌شداری ئه‌م کۆبوونه‌وه‌ی کردووه.\nبه پێی ئه‌م ڕاگه‌یه‌ندراوه ڕۆژی یه‌کشه‌مه پارتی داد و گه‌شه و زۆربه‌ی به‌رپرسانی سیاسی تورکیا وه‌ک جێگری پارتی داد و گه‌شه و پارێزگار و شاره‌داری ئه‌سته‌نبۆل له‌م کۆبوونه‌وه‌دا به‌شداریان کرد.\nشایانی باسه، پارتی کۆماری خوازی تورکیا که میوانداری ئه‌م کۆبوونه‌وه ده‌کات، له هه‌موو به‌شدار بووه‌کان داوای کرد تاکوو ته‌نیا ئاڵای تورکیا و وێنه‌ی ئاتاتورک هه‌ڵ بکه‌ن.


Home›ئابووری›قەبارەی ئەو زیانە ئابووریەی کە بەر کەرتی پیشەسازی عێراق کەوتووە\nلقی پەنابەرانی سەر بە رێکخراوی نەتەوەیەکگرتووەکان لە راپۆرتێکیدا قەبارەی ئەو زیانانە ئاشکرادەکات کە بەهۆی بڵاوبوونەوەی کۆرۆناوە بەر کەرتەکانی پیشەسازی و بازرگانی عێراق کەوتووە.\nماڵپەڕی ئەلمۆنیتەر وردەکاری ئەو راپۆرتەی بڵاوکردووەتەوە کە کۆمسیۆنی باڵای پەنابەرانی سەر بە نەتەوەیەکگرتووەکان بڵاویکردووەتەوە، کە تیایدا هاتووە، بەهۆی پەتای کۆرۆناوە، تێکڕای بەرهەمهێنان لە نیسانی 2020دا 52٪ و تێکڕای فرۆشتن 71٪ دابەزیووە.\nئاماژەش بەوەکراوە: تێکڕای هەلی کار 40٪ کەمبووەتەوە، تێکڕای داهاتی لەدەستچووش تاوەکو مانگی حوزەیران بە 18 هەزار و 540 دۆلار دەخەمڵیندرێت.\nهاوکات لە کەرتی خۆراک و کشتوکاڵدا، لە نیساندا 61٪ بەرهەم کەمبووەتەوە، 75٪ فرۆش، 45٪ دەرفەتی کار و 45٪ مووچە کەمبووەتەوە، داهاتی لەدەستچووش لەو کەرتەدا تاوەکو مانگی حوزەیران بە 33 هەزار و 58 دۆلار دادەنرێت.\nئەلمۆنیتەر نوسیویەتی، ژمارەی تووشبووان بە کۆرۆنا لە عێراق لە هەڵکشانداتە و پێشبینی دەکرێت لە ماوەی چەندین مانگی داهاتوودا زیانی ئابووری بەر عێراق بکەوێت.


رۆژی نەتەوەیی راهیانی نور وەبیرهێنەرەوەی کارەساتی شەڕی کۆنە پەرستانەی هەشت ساڵ – رادیو ده‌نگی ئازادی و یه‌كسانی\nرۆژی نەتەوەیی راهیانی نور وەبیرهێنەرەوەی کارەساتی شەڕی کۆنە پەرستانەی هەشت ساڵ\nمارس 12, 2015 مارس 12, 2015\nکۆماری ئیسلامی رۆژی ٢٠ ی رەشەممەی، وەک “رۆژی نەتەوەیی راهیانی نور” دیاری کردوە. ستادێکی ناوەندی، سەربە بونیادێک کە بە ناوی “پاراستنی شوێنەوار و بڵاو کردنەوەی ئەرزشەکانی دیفاعی موقەدەس”، ناسێندراوە. ئەم ستادە بەرپرسیاریەتی رێکخستن و بەرەوپێش بردنی ئەرکەکانی راهیانی نوری لە ئەستۆ دایە. ئامانجی سەرەکی ئەم ستادە بەقەولی سەرانی رژیم گواستنەوەی ئەزمون و دەستکەوتەکانی شەڕی ٨ ساڵەی ئێران و عێڕاقە بۆ نەوەی نوێ، دانی رۆحیەی خۆ فیدا کردن بۆ کۆماری ئیسلامی، ویلایەتی فەقیە پەزیری و تەربیەتی کادر بۆ شەڕەکانی داهاتوو. بەپێی وتەکانی پاسدار “بەهمەنی کارگەر” سەرۆکی ستادی ناوەندیی، ئەم ستادە بە پێکهێنانی چەند قەرارگایەک لەنێو سپا، بەسیج، ئەڕتەش، هێزی ئینتیزامی، هیلالی ئەحمەر، حەوزە عیلمیەکان، سەدا و سیما، جیهادی سازەندەگی و بەسیجی دانش ئاموزی و دانشجوییدا ئەرکەکانی لە لایەن ٢٣ هەزار کارمەند، ١٦ هەزار راوی و ١٣ هەزار موبەلیغەوە بەڕێوەدەبات. بەرپرسان و دەست ئەندەرکارانی ستادی ناوەندیی بەبۆنەی رۆژی نەتەوەیی راهیانی نورەوە رۆژی جومعه ١٥ی مانگی رەشەمە چاویان بە حەسەن رۆحانی کەوت.\nلەم چاوپێکەوتنەدا داواکاری بودجەی زیاتر بوون بۆ ئەم ستادە و ئەویش بەڵێنیدا کە دەوڵەت بۆ چارەسەری گرفت و کەم و کوڕیەکان یارمەتی ئەو ستادە ئەدات.\nبەڵام پڕۆژەی راهیانی نور زیاتر شاملی ئەو دانش ئاموزانەیە کە لەبەر گرفتی نمرە بەناچاری لە لایەن کاروانەکانی مەرگەوە رەوانەی ناوچەکانی شەڕی ٨ ساڵە دەکرێن. تا ئێستا سەد لاوی کچ و کوڕی قوتابی لە رێگای گەیشتن بە بەرەکانی پێشوی شەڕ، کە بۆنی مەرگ و نابودیان لێدێت، گیانیان لەدەست داوە.\nشەڕی کۆماری ئیسلامی و رژیمی سەدام لە عێراق بە سەرکەوتنی ئەڕتەشی حکومەتی بەعسی ئەوکات کۆتاییهات کە لەلایەن دەوڵەتە رۆژئاواییەکانەوه پشتیوانی نیزامی لێدەکرا و دەوڵەتە عەرەبیەکانیش وەک عەرەبستان و وڵاتانی لێواری کەنداوی فارس یارمەتی ماڵیان دەکرد. خومەینی لە رێگای بەسەرەوەنانی جامێک ژەهر بەرپرسیارەیەتی شکستەکەی قەبوڵ کرد. بە قەولی “پیێر رازو”، توێژەرەوەی دامەزراوەی تەحقیقاتی ستراتیژیکی نیزامی لە فەڕانسە، شەڕی ئێران و عێڕاق، ٦٨٠ هەزار کوژراوی لێکەوتۆتەوە کە ١٨٠ هەزاریان عێڕاقی و ٥٠٠ هەزار کەسیشیان ئێرانی و هەروەها ژمارەکیشیان ئەفغانستانی بوون. هەروەها ئەم شەڕە، زیاتر لە یەک ملیۆن و ٨٠٠ هەزار بریندار و کەم ئەندامی بووە. بەپێی ئەو زانیاریانەی کە سەرهەنگ “موجتەبا جەعفەری” جێگری بونیادی پاراستنی شوێنەوار و بڵاو کردنەوەی ئەرزشەکانی شەڕی ئێران و عێڕاق لە ٢٩ی مانگی پوشپەڕی ٩٣دا دای بە راگەیەنەرەکان زیاتر لە ٣٣ هەزار دانش ئاموز و زیاتر لە ٣ هەزار و ٥٠٠ خوێندکاریش لەو شەڕە خویناویەدا کوژراون. ئەم شەڕە بێجگە لە کوژراوەکانی مەیدانی شەڕ، بە دەیان هەزار کەسی مەدەنیش لە بۆمبارانی پاڵاوگەکانه و شوێنە پیشەسازیەکاندا بەهۆی بۆمباران و موشەک بارانی کوێرانەی شارەکان لە هەردولای شەڕەکەوە بوونە قوربانی. لەپاڵ کوژراوان و بریداران و وێرانیەکانی شار و ناوەندە پیشەسازیەکان و قوربانیانی هێرشە شیمیاییەکاندا پێویستە یادیش بکەین لە هەزاران منداڵ کە لە ئاکامی بۆمب و موشەکبارانی شارەکانی هەردولادا توشی کەم ئەندامی و نەخۆشیە دەرونیەکان بوون. لە رۆژێکەوە کە خومەینی جامە ژەهرەکەی بەسەرەوەناوە تا ئێستا سەرانی رژیم هەوڵیانداوە شکستەکەیان لە شەڕدا وەک سەرکەوتن پێشانبدەن و لە کارەساتێک کە لە ئاکامی شەڕەکە کەوتۆتەوە حەماسەیەکی گەورە دروست بکەن. ئۆلگوشیان لەم کارەدا کارەساتی کەربەلایە.\nدیارە سەرانی رژیم لە وەڕێخستنی دامودەزگای پڕ هەزینەی بونیادی پاراستنی ئاسەوار و بڵاو کردنەوەی ئەرزشەکانی دیفاعی موقەدەس و ستادی راهیانی نور ئەمانجێکی بنەماییشیان هەیە کە لە خزمەت درێژە و مانەوەی حکومەتەکەیاندایە. دروست کردنی حەماسە لە موسیبەتەکانی شەڕ، سەرف کردنی هەزینەی زۆر و گرێدانی نمرەی دانش ئاموزانی کچ و کوڕ لە چوون بۆ ناوچە مەترسیدارەکان، بەم خەیاڵە پوچەوە بەڕیوەدەچێت کە رژیم شەرعیەتی لەدەست چووی، بەتایبەت لەنێو لاواندا، ببوژێنێتەوە.\nحاکمان و لە سەروشیانەوە فەرماندەکانی سپا بێهودە هیوادارن لاوەکان بە وەبیر هێنانەوەی مەرگ و قوربانیانی شەڕ، لە ئیستبداد، هەژاری، بێکاری و نەبوونی داهاتویەکی روون غافڵ بکەن و دەنا نەک بەخاتری رووداوەکانی کەربەلا، بەڵکو لەبەرخاتری ئەو قوربانیانە وەگریانیان بخەن و واداریان بکەن خودزەنی بکەن و توڕەیی ناخیان خاڵی بکەن. ئەوە لەبیر نەچێتەوە کە خەڵک و بە تایبەت لاوان لە ئاخێزەکانی ساڵی ١٣٨٨ دا نیشانیاندا ئیتر بە رێوڕەسمەکانی موحەڕەم ناخەڵەتێن. ئەمساڵ سەرانی رژیم بێجگە لە ئەمانجە بنچینەییەکانی لە بەڕێوەبردنی مەڕاسمەکان و ئیقداماتی پێوەندیدار بە راهیانی نور بەشوێن ئامانجی سیاسی رۆژیشەوەیە.\nوادیارە کە سەرانی حکومەتی ئیسلامی سەرمایە بە دانی گەلێک ئیمتیاز و وەرگرتنی هێندێک ئیمتیاز لە پێکهاتن لەگەڵ دەوڵەتی ئامریکا و باقی دەوڵەتانی رۆژئاوایی سەبارەت بە مەسایلی هەستەیی و حزوری سیاسی و نیزامی رژیم لە خاوەرمیانەدا نزیک بوونەتەوە. راگەیاندنی ئەم تەوافوقە، کە دەبێتە جامێک ژەهری تر بۆ فەرماندە سەرەکیەکانی سپا و شەخسی خامنەیی، دەتوانێ گەلێک مەترسی جیدی بۆ حاکمیەتی کۆماری ئیسلامی بە دیاری بێنێ. توند کردنەوەی بەندەکانی ئیستبداد لە رێگای زیاد کردنی ئیعدامەکان، هەڕەشە و گرتنی هەڵسوڕاوانی بزوتنەوە کۆمەڵایەتیەکانی وەک هەڵسوڕاوانی کرێکاری، رشتنی ئەسید بە دەموچاوی ژناندا و کرداری سەرکوتگەرانەی هاوشیوە رێگاچارەی رژیم بوون بۆ بەرگرتن لە تەقینەوەی گڕکانی قین و توڕەیی خەڵک. پەرەسەندنی ئێقداماتی پێوەندیدار بە راهیانی نور، کە خۆی جۆرێک سەکوتی جه‌ستەیی و دەرونییە، لە روانگەی کاربەدەستانی حکومەتیەوە دەتوانێ خزمەت بەم ئامانجە بکات.\nخۆڕاگری خەڵک، دانش ئاموزان و کەسوکاریان لە بەرانبەر فریوکاریەکانی راهیانی نوردا دەتوانێ هەموو هەوڵەکانی رژیم لەم بارەیەوە بەتەواوی شکست پێبێنێ.\nPrevious Article بۆچی راگەیاندنی رەسمی لانیکەمی حەقدەستی دیاریکراوی کرێکاران رادەگیرێ بۆ چرکەساتی کۆتایی؟\nNext Article به رنامه كاني پیش نیوه رؤی ئه مرؤ 2015/03/12\nكۆبوونه‌وه‌ی ناڕه‌زایه‌تی مۆعه‌لیمان و خانه‌نشینكراوانی كرماشان جولای 23, 2021\nدۆخی خراپی ته‌ندرۆستی په‌نابه‌ران دوای دوومانگ مانگرتن له “بڕۆكسڵ” جولای 23, 2021\nكۆژرانی ده‌یان كه‌س له خه‌ڵكی “ئیدلب” به هۆی بۆردومانی فڕۆكه جه‌نگیه‌كانی ڕژیمی ئه‌سه‌د جولای 23, 2021\nسه‌پاندنی حۆكمی زیندان به‌سه‌ر دوو هاووڵاتی خه‌ڵكی شاره‌كانی سنه و سه‌قز جولای 23, 2021\nپه‌ره‌سه‌ندنی پشتیوانی له ڕاپه‌ڕینی هاووڵاتییانی خووزستانی بۆ شاره‌كانی دیكه‌ی ئێران جولای 23, 2021\nكۆبوونه‌وه‌ی كرێكارانی شیركه‌تی نه‌یشه‌كه‌ری حه‌وت ته‌په جولای 23, 2021\nئۆلتیماتۆمی كارمه‌ندانی ڕه‌سمی سه‌نعه‌تی نه‌وت بۆ ده‌ستپێكی مانگرتن جولای 23, 2021\nنۆقم بوونی به‌له‌می په‌نابه‌ران له لێوارئاوه‌كانی توونس جولای 22, 2021\nده‌ستبه‌سه‌ر كردنی دوو هاووڵاتی له شاره‌كانی پیرانشار و مه‌ریوان جولای 22, 2021


خەڵك؛ وردەكاری ئاڵوگۆڕی پۆستەكان و ناوی بەرپرسەكانی دهۆك بڵاودەكاتەوە – تۆڕی میدیایی خەڵک\n2020/06/23 - 7:00 PM\nبەبڕیاری پارتی دیموكراتی كوردستان و لەلایەن ئەنجوومەنی پارێزگای شارەكەوە ئاڵوگۆڕ لە چەند پۆستێكی سنووری پارێزگای دهۆك دەكرێت.\nبەپێی زانیارییەكانی (خەڵك) كە لە سەرچاوەیەكی ئاگادارەوە دەستی كەوتووە، ڕۆژی پێنج شەممەی ئەم هەفتەیە 25ی حوزەیران ئەنجوومەنی پارێزگای دهۆك كۆدەبێتەوە و تێیدا بڕیار لەسەر ئاڵوگۆڕی چەند پۆستێكی سنووری پارێزگاكە دەدات.\nسەرچاوەكە وتی، “لەو كۆبوونەوەیەدا فەرهاد ئەتروشی، پارێزگاری دهۆك دەستلەكاركێشانەوەی خۆی لە پۆستەكەی ڕادەگەیەنێت و عەلی تەتەر وەك پارێزگاری نوێ دەنگی پێ دەدرێت”.\nهەروەها (خەڵك) زانیویەتی، كە بڕیار لە گۆڕینی چەند پۆستێكی دیكەی دراوە، كە هەندێكیان پۆستی هەستیارن وەك بەڕێوەبەری ئاسایشی گومرگی ئیراهیم خەلیل، كە عەمید عەبدولوەها بارزانی لابراوە و لەجێگەی عەمید چیا شەفیق دانراوە.\nهەر بەپێی زانیارییەكان، عەمید فەخری ئەحمەد كراوە بە بەڕێوەبەری پۆلیسی پارێزگای دهۆك لەشوێنی لیوا تارق ئەحمەد و لە ماوەی داهاتوودا لیوا تارق دەكرێتە بەڕێوەبەری گشتی پۆلیسی هەرێم.\nپارێزگای دهۆكگومرگی ئیراهیم خەلیل\nشاندی حكومەتی هەرێم لەگەڵ مستەفا كازمی كۆبووەوە\nزیاتر لە 80 كەسیش گیانیانلەدەستدا\nلە عیراق و هەرێمی كوردستان 1826 تووشبووی نوێ بە كۆرۆنا ڕاگەیەندرا\nبەوێنە؛ بەڕێوەبەرێكی پۆلیس بە كۆرۆنا گیانی لەدەستدا


ئاماری دڵخوازترین سیستەم بۆ مانگی 1ی ساڵی 2018 لە نێوان گەیمەرانی کۆمپیوتەر – کەی ئای تی ئێن\nسیستەمی وەگەرخەر 4, شوبات 2018\nبە پێی ئاماریی the Steam Hardware & Software survey، کە بۆ مانگی ١ـی ئەمساڵ ئەنجامدرابوو ویندۆز ٧ جۆری ٦٤ بت دڵخوازترینە، لە نێوان گەیمەرانی سەر کۆمپیوتەردا. بە پێی ئامارەکە بێت، سەڕەڕای ئەوەی %١٢.١١ کەمتر بۆوتەوە ڕێژەکەی لە چاو مانگی پێشووتردا، بەڵام هەر پێشەنگیی ئامارەکەی گرتووە بە ڕێژەی %٥٦.٦٩ لە نێوانی هەموو سیستەمە وەگەڕخەرەکاندا.\nویندۆز ١٠ لە جۆری ٦٤ بت پلەی دووەمیی گرتووە بە ڕێژەی بەکاربردنی %٣٥.٤، هەروەها لە چاو مانگی پێشووتردا ڕێژەکەی بە ڕێژەی %١٠.٦٣ زیادیی کردووە. هەروەها ویندۆز ٨.١ جۆری ٦٤ بت پلەی سێیەمی گرتووە بە ڕێژەی %٣.٢.\nهەروەها ڕێژەی سیستەمی وەگەڕخەری ماک لە چاو مانگی پێشووتردا زیادی کردووە،گەیشتووەتە %١.٨٤ لە نێوانی هەموو سیستەمەکاندا. ئەمەش ئەوە دەگەیەنێت سەڕەڕای ئەو هەموو کاتەی کە بەسەر بڵابوونەوەی ویندۆز ٧ـدا تێپەڕ بووە، بەڵام هێشتاکە لەلایەن گەیمەرانەوە لە ویندۆز ١٠ـش دڵخوازترە.\nتاگەکان ئاماریی مانگانە سیستەمە وەگەڕخەرەکان


په‌رله‌مانی میسری درێژه به حاڵه‌تی ته‌نگه‌تاوی ووڵاته‌كه‌یان ده‌ده‌ن\nپه‌رله‌مانی میسری له‌سه‌ر داوای سه‌رۆك وه‌زیر ئه‌حمه‌د نه‌ظیف، حاڵه‌تی ته‌نگه‌گاوییان له ووڵاته‌كه‌دا بۆ دوو ساڵی دیكه درێژ كرده‌وه.\nبه‌ڕێز نه‌ظیف ڕۆژی یه‌كشه‌ممه به په‌رله‌مانی گوت كه‌وا درێژه پێدان به حاڵه‌تی ته‌نگه‌تاوی، كه له ساڵی 1981 ه‌وه كاری پێده‌كرێت، هه‌نگاوێكی پێویسته به تایبه‌تی دوای ئه‌و شه‌پۆلی ته‌قینه‌وه و پێكدادانانه‌ی له‌م ماوه‌یه‌ی دواییدا ووڵاته‌كه‌یانی گرته‌وه.\nله ڕۆژی 24 ی مانگی ئه‌یپرڵ، سێ هێرشبه‌ری خۆكوژ له هاوینه‌هه‌واری ده‌هه‌بی سه‌ر كه‌ناری ده‌ریای سور خۆیان ته‌قانده‌وه و له ئه‌نجامدا به لایه‌نی كه‌مه‌وه 18 كه‌س و هه‌ر سێ هێرشبه‌ره‌كه كوژران و 90 كه‌سی دیكه‌ش برینداربوون. پاش دوو ڕۆژیش له ڕوودانی ئه‌م ته‌قینه‌وانه، دوو هێرشبه‌ری خۆكوژی تر به شێوه‌یه‌کی سه‌رنه‌كه‌وتووانه هێرشیان كرده سه‌ر باوكی كارمه‌ندێكی ئاسایش له باكوری سینا.\nسه‌ره‌تای ئه‌م مانگه‌ش له ئه‌سكه‌نده‌رییه، پێكدادان و ڕووداوی توندوتیژی له نێوان موسوڵمانه‌كان و كه‌مایه‌تیه كرسچیانه‌كان‌دا ڕوویدا.\nجێی باسه، له ساڵی 1981 ه‌وه و پاش ئه‌وه‌ی چه‌كداره ئیسلامیه‌كان سه‌رۆكی پێشووی میسری ئه‌نوه‌ر سادات یان كوشت، .میسر یاسای ته‌نگه‌تاوی ده‌ركرد.\nبه پێی ئه‌م یاسایه‌ش، هێزه‌كانی ئاسایش ده‌سه‌ڵاتێكی به‌رفراوانیان هه‌یه و ده‌توانن گومانلێكراوان ده‌ستگیر بكه‌ن بێ ئه‌وه‌ی تاوانبار بكرێن. بێ ئه‌م قبوڵكردنه‌ی په‌رله‌مانیش بۆ درێژه پێدان به یاساكه، ده‌بوایه له مانگی شه‌شی داهاتووه‌وه كاركردن به‌م یاسای ته‌نگه‌تاوییه ڕابگیرایه.


یان دەبێ پەلە بکرێت بۆ قۆناغی دوای ئەم شێتە یانیش دەبێت بەحوکمی شێت ڕازی بین.\nئەو دەڵێت: ئەگەر ڕێفەراندۆم سەر نەگرت پێم بڵێن شێت، بەڵام بەبڕوای من مەسعود بارزانی لەو ڕۆژەی خۆی سەپاندووە بەسەر کورسی حوکمدا شێت بووە.\nچونکە چارەنووسی داسەپاوەکان ھەمیشە لەداردان و مل پەڕاندن و دادگایی و ڕاونان بووە، دەبوایە مێژووی دکتاتۆرەکانی دونیان بزانێت.\nنەک لەبەر خاتری ژیانی خۆی بەتەنھا بەڵکو بۆخاتری ژیانی ئەولادو وەچەکەی، کە ئەوانیش بەھۆی تێوەگلانیان لەگەندەڵی و دزینی سەروەت و سامانی خەڵک و چەوساندنەوەو ستەم و زۆرداری چارەنووسێکی خراپیان دەبێت.\nبارزانی جگە لەخۆسەپاندن بەسە حوکمڕانیدا دارودەستەو ئەقڕاباکانی بەرداوەتە گیانی خەڵک، بەئارەزووی خۆیان یاری بەچارەنووسی خەڵک و خاکی نیشتمان دەکەن، مەگەر ئەوە شێتی نیە.؟\nبارزانی لەوەتەی بووە بەسەرۆکی پارتی و سەرۆکی ھەرێم بەشەرعی و ناشەرعی، تاکڕەوانە ھەنگاوی ناوەو بڕیاریداوە، لەسەر شاخێکەوە حوکم بە پێوەرە خێڵەکیەکان دەکات، خەرجی ھەموو دانشتوانی ئەم ھەرێمە بەقەد خەرجیەکانی خۆی و بنەماڵەو حزبەکەی نین، مەگەر ئەوە شێتی نیە.؟\nباوکی و براکانی و ھاوڕێ و ھاوخەبات و دۆست و دوژمنەکانی بەبەرچاوی خۆیەوە مردن و لەمەترو نیوێکدا نێژران، کەچی ھێشتا بەنیازی ژینی ھەتاھەتایی خەریکی پێکەوەنانی سەروەت وسامانی ناشەرعیە، مەگەر ئەوە شێتی نیە.؟\nبارزانی ھەموو مانەوەی خۆی و حزب و بنەماڵەکەی بەستۆتەوە بەعەمیلیەتی بێگانەو دوژمن، لەجیاتی پشت بەستن بەگەل، مەگەر ئەوە شێتی نیە.؟\nلەدوای ئاشبەتاڵی ٧٤ بەربەرچاوی مسعود بارزانیەوە کۆشکەکانی باوکی (مەلا مستەفا) ئەو کۆشکانەی کە بەڕەنجی شۆڕشگێڕانی کوردەوە دروستکرابوون، لە ناوچەی باڵەکایەتی بەبۆردوومانی فڕۆکەکانی ڕژێمی عێڕاق کاولکران، کەچی ئێستا خۆیشی لەسەر ڕەنجی خەڵکی کوردستان کۆشک و تەلارو سەرایی لەھەرێم و لەجیھانیش بونیاد دەنێت، مەگەر ئەوە شێتی نیە.؟\nلەوە شێتتر دەبێ چی بێت، کەسور دەزانێ ئەم خەڵکەی دوای کەوتووە بۆ پارەو سامانی دزراوە، کەچی پێیان دەنازێ و بەھاشو ھوشی ئەوانەوە ھەڕەشە لەئەمریکاو عێڕاق و کۆمەڵگەی نێودەوڵەتی دەکات و پەنجەیەک دەکاتە نیوەو ڕایدەوەشێنێ..!!!\nلەوەشێتتر دەبێ چی بێت، کەھێشتا دوای ١٤ ساڵ حوکمی زۆنێک و ١٢ ساڵ حوکمی تەواوی ھەرێمی کوردستان ھێشتا زمانی دیبلۆماسیەت فێر نەبێت و لەگوتاری کەڕنەڤاڵی گرنگترین پرسی نیشتمانیدا بڵێت: ھندە حسابێ بۆڕەئیا یەک بەشەرێ ناکەم.\nبڵێت: باڵیۆزی ئەمریکا (مەکگۆڕک) بەسیتترین پلەی وەزیفی وەزارەتی دەرەوەیە مەجالی چاوپێکەوتنم نیە.\nخۆ جلی گشت شێتەکان دڕاوو کۆن نیە، خۆ ھەموویان لەسەر شەقام ناخەون و میز ناکەن.\nخۆ ھەموویان لیکاویان بەلالێودا نایەتەخوارەوە.\nشێتی پلەباڵاش ھەیەو ئەوەتا خۆی ئیعتڕاف دەکات.\nمەگەر ئەوە شێتی نیە، مرۆڤێک بەپلەی سەرۆک بڕواتە پەرلەمانی ئەوڕوپاو درۆ بۆ ھاونیشتمانیانی ھەڵبەستێت.؟\nمەگەر شێتی نیە پێی وابێت پەرلەمانی ئەوڕوپا پێی بڕوادەکات، کاتێ دەیگوت; پەرلەمانم بۆیە داخست چونکە دەیانویست کودەتا بەسەر مندا بکەن.؟\nئەرێ لەتاریخی ھەموو عالەما کێ بیستویەتی پەرلەمان کودەتای بەسەر سەرۆکدا کردبێت، مەگەر سەرۆک فەرمانبەری پەرلەمان نیە.!!!\nشێت بوونی بارزانی لەدوای شکستی ڕێفەراندۆمەوە نیە، بەڵکو لەوکاتەوە شێتیەکەی دەست پێدەکات کە لەشەڕی نێوخۆییدا گشت کردارەکانی ڕژێمی بەعسی بەزیادەوە ئەنجامدان. کاتێ بۆ بردنەوەی شەڕ سوپای سێ دەوڵەتی داگیرکەرو ستەمکاری ھێنایە سەر کوردستان.\nمەگەر ئەوە شێتی نیە، پێی وابێت ئەم ھەموو خیانەتکاریە لەیاد دەچن.؟\nتۆبڵێی مەبەستی بارزانی لەشێتی من نەبێت کەھێشتا پێم وایە عاقڵەو دەوڵەتم بۆ دروست دەکات.؟


داناغاز دوو كێڵگەی نەوتی لە میسر فرۆشت بۆ پەرەپێدانی كەرتی نەوتی هەرێم – تۆڕی میدیایی خەڵک\nداناغازكەرتی نەوتی هەرێمی كوردستان\nقائیمقامی هەولێر ڕونكردنەوەیەكی لەسەر ئەم وێنەیە بڵاوكردەوە\nسامانەسروشتییەكان ڕونكردنەوەیەكی لەسەر غاز بڵاوكردەوە\nگۆڕانكاری لە پێدانی كارەبای نیشتمانی بە هاووڵاتیان دەكرێت\n2020/12/01 - 8:30 PM\nبەڕێوەبەرایەتی تۆڕی پاراستنی كۆمەڵایەتی گەرمیان ئاشكرای دەكات، كە سبەینێ بڕی 100 هەزار دیناری كەمدەرامەتان لە بانكی شێروانە دابەش دەكرێت.\nبەڕێوەبەرایەتی تۆڕی پاراستنی كۆمەڵایەتی گەرمیان لە ڕاگەیەنراوێكدا ئاماژەی بەوەكردووە، كە هەموو خێزانە هەژار و كەمدەرامەتەكانی (شارەدێی ڕزگاری) كە لەمانگی ئاب-ی ڕابردوودا ناوەكانیان لەلایەن لیژنەكانمانەوە تۆماركراوە پارەی كەمدەرامەتییان بەسەردا دابەش دەكرێت.\nڕاشیگەیاندووە، ئەو هاووڵاتیانە دەتوانن سبەی چوار شەممە ۲ی ۱۲ی ۲۰۲۰ سەردانی بانكی شێروانە بكەن لەشاری كەلار بەمەبەستی وەرگرتنی هاوكارییەكەی حكومەتی هەرێم كە برەكەی (١٠٠) هەزار دینارە.\nجەختیشی كردۆتەوە، دەبێت هاوولاتیان ڕەگەزنامە و فۆڕمی خۆراك لەگەڵ خۆیان ببەن بۆ وەرگرتنی بڕە هاوكارییەكە.\n2020/12/01 - 8:00 PM\nدەستەی گشتی خانەنشینی عیراق ئاشكرای دەكات، كە لە سبەینێوە دەست بە دابەشكردنی مووچەی مانگی 12ی خانەنشینان دەكرێت.\nدەستەی گشتی خانەنشینی عیراق لە بەیاننامەیەكدا ئاماژەی بەوەكردووە، كە لەسەر ڕاسپاردەی وەزارەتی دارایی دەست دەكەن بە دابەشكردنی مووچەی خانەنشینان.\nڕاشیگەیاندووە، مووچەی مانگی كانوونی یەكەم (12)یە و خانەنشینانی سەربازی و مەدەنی دەتوانن بچن بۆ وەرگرتنی مووچەكانیان.\nئەمە لەكاتێكدایە، كە لە مانگی 11دا حكومەتی عیراق دوو مووچەی مانگی 10 و 11ی دابەشكرد، بەلام فەرمانبەرانی هەرێم هێشتا چاوەڕێی وەرگرتنی مووچەی مانگی 10 دەكەن لەكاتێكدا بە فەرمانی ئەنجوومەنی وەزیرانی هەرێم مانگانە لەگەڵ عیراق مووچە دابەش دەكرێت.\n2020/12/01 - 5:16 PM\nوتەبێژی فەرمی حكومەتی هەرێم ئاشكرای دەكات، كە سبەینێ ئەنجوومەنی وەزیران دوابڕیار لەسەر مووچەی فەرمانبەران دەدات.\nد.جوتیار عادل، وتەبێژی فەرمی حكومەتی هەرێمی كوردستان لەكۆنگرەیەكی ڕۆژنامەوانیدا دوای كۆبوونەوەی لیژنەی باڵای ڕووبەڕووبوونەوەی كۆرۆنا ڕایگەیاند، بەمنزیكانە حكومەتی هەرێمی كوردستان كۆبوونەوەی تایبەت دەكات بە مووچە و بڕیاری تایبەت دەدات سەبارەت بە مووچە.\nجەختیشی كردەوە، هەر كاتێك حكومەت بە گونجاوی زانی شاندی دانوستانكاری هەرێم بچێتە بەغدا و لە بەرژەوەندی هەرێم بوو ئەو كات شاندەكە دەچێت.\nئەمە لەكاتێكدایە، كە دواكەوتنی پێدانی مووچە نزیك دەبێتەوە لە دوو مانگ و هێشتا مووچەی مانگی 10ی فەرمانبەران دابەش نەكراوە.


پڕۆژه‌ی سه‌در بۆ قۆناغی دوای ئازادی موسڵ\nFebruary 20, 2017 - 10:27 PM کۆدی هه واڵ : 813010 سه ر چاوه : ابنا 24 كوردی Link:\nئه‌مڕۆ دووشه‌ممه موقته‌دا سه‌در سه‌رۆكی ڕه‌وتی سه‌در، پڕۆژه‌یه‌كی 29 خاڵیی بۆ قۆناغی دوای ئازادكردنی موسڵ له ده‌ستی تیرۆریستانی داعش ڕاگه‌یاند و تێیدا داوای گفتوگۆ و دانوستان و ئاشته‌وایی نیشتمانیی كرد.\nبە پێی هەواڵ دەری ئەهلوبەیت ع.ابنا: هاوكات ته‌ئكیدی له‌سه‌ر پێویستیی گفتوگۆی جدی و كارایی له‌گه‌ڵ لایه‌نه كوردستانیه‌كان كرده‌وه.\nپڕۆژه‌ی موقته‌دا سه‌در بۆ دوای رزگاركردنی موسڵ له ده‌ستی داعش:\n1- سندوقێكی نێو ده‌وڵه‌تیی به‌سه‌رپه‌رشتی حكومه‌ت و ده‌زگا په‌یوه‌ندیداره‌كان دابنرێت بۆ ئاوه‌دانكردنه‌وه‌ی ئه‌و ناوچانه‌ی زیانیان به‌ركه‌وتوه به‌هۆی شه‌ڕه‌وه.\n2-پێویستیی به‌په‌له گه‌یاندنی كۆمه‌ك و هاریكارییه پێویسته‌كان بۆ زیانلێكه‌وتوان و لێقه‌وماوان، له‌ناوچه كاره‌ساتباره‌كان له ڕێگه‌ی سوپاوه.\n3- پێویسته به هه‌ماهه‌نگیی له‌گه‌ڵ حكومه‌ت و په‌رله‌مان و ده‌زگا په‌یوه‌ندیداره‌كان، شانه‌یه‌كی نێوده‌وڵه‌تیی په‌یوه‌ندیدار به مافه‌كانی مرۆڤ و كه‌مینه‌كان پێكهێنرێت، ئه‌ركی ڕه‌واندنه‌وه‌ی پێشێلكارییه‌كان و ئه‌و ده‌ستدرێژیانه بێت كه له ژێر ناوی تائیفیی و ڕه‌گه‌زییدا كراوه.\n4-پێویسته به هه‌ماهه‌نگیی له‌گه‌ڵ مانگی سور، لیژنه‌ی فریاگوزاریی عیراقیی پێكبهێنرێت و ئه‌ركی گه‌یشتن بێت به‌و ناوچانه‌ی كه به فیعلیی كاره‌ساتبارن و نا هه‌موارن.\n5-پێویسته به ته‌نها سوپای عیراق و هێزه ئه‌منیه‌كان له ناوچه كێشه له‌سه‌ره‌كان و ناوچه ئازادكراوه‌كان جێگیربكرێن و دۆسیه‌ی ئاسایشی ئه‌و ناوچانه له ئه‌ستۆ بگرن.\n6-گفتوگۆی جدیی له‌گه‌ڵ لایه‌نه‌كانی كوردستان بكرێت، بۆ ئه‌وه‌ی ده‌ره‌نجامی باشی هه‌بێ و سود و خزمه‌ت به عیراق و گه‌له‌كه‌ی بگه‌یه‌نێت، ئه‌گه‌ر ئه‌و پرسه به چاودێریی نێوده‌وڵه‌تییش بێت ئاساییه.\n7-له‌سه‌ر ئاستی نێوده‌وڵه‌تیی هه‌وڵی جدیی و به‌رده‌وام بدرێت، بۆ ئه‌وه‌ی سنورێك بۆ ده‌ستێوه‌ردانی توركیا له عیراق دابنرێت، ئه‌گه‌ر شكستیهێنا ئه‌وا ئه‌و دۆسیه‌یه به ڕێگای دیكه مامه‌ڵه‌ی له‌گه‌ڵدا بكرێت.\n8- به‌په‌له كار بكرێت بۆ ئه‌وه‌ی هه‌لی كار ده‌سته‌به‌ر بكرێت بۆ سه‌رجه‌م ئه‌و انه‌ی له پرۆسه‌ی تێكشكاندنی تیرۆر و تیرۆریستان و پارێزگاریكردن له‌وڵات ڕۆڵیان هه‌بوه.\n9- هه‌وڵی جدیی بدرێت حه‌شدی شه‌عبیی له‌گه‌ڵ هێزه ئه‌منیه‌كان یه‌كبخرێن، له پێناوی ده‌زگاو هێزه ئه‌منییه‌كان سه‌روه‌ریی و هێز و سه‌ربه‌خۆیی خۆیان له‌ده‌ستنه‌ده‌ن.\n10-بۆ پاراستنی سه‌روه‌ریی و سه‌ربه‌خۆیی عیراق، پێوییسته حكومه‌ت داوا له ته‌واوی هێزه داگیركاره‌كان و هێزه دۆست و هاوڕێكانیش بكات له عیراق بچنه ده‌ره‌وه.\n11-هه‌وڵ بدرێت دانوستانی جدیی بكرێت بۆ ڕه‌واندنه‌وه‌ی ئاڵۆزیی و ناكۆكی نێوان پێكهاته‌و تائیفه‌كان و كه‌سایه‌تیی و ڕیش سپی و توێژه كۆمه‌لاَیه‌تیه ناسراوه‌كان ئه‌و ئه‌ركه بگرنه ئه‌ستۆ.\n12-بۆ پاراستنی یه‌كپارچه‌یی خاكی عیراق و ئاسایش و ئارامیی و سه‌روه‌ریی له‌سه‌رجه‌م بواره‌كان، گفتوگۆی سیاسی جدیی و كاراو به ده‌ره‌نجام به‌رده‌وام بێت.\n13- ده‌بێت ته‌نها سوپا و هێزه‌كانی پاسه‌وانی سنور، سنوره‌كانی ولاَت بپارێزن.\n14- بۆ ڕه‌واندنه‌وه‌ی ترس و نیگه‌رانیی هاولاَتیان له ناوچه ئازادكراوه‌كان و ڕه‌واندنه‌وه‌ی فیكریی توندڕه‌ویی و مه‌ترسیی تائیفیی و دووبه‌ره‌كیی، چه‌ندین خولی ڕۆشنبیریی و په‌روه‌رده‌یی و زانستیی و كۆمه‌لاَیه‌تیی ڕێكبخرێت.\n15-پێویسته هه‌نگاو به‌ره‌و ئاشته‌وایی نیشتمانیی بنرێت له‌سه‌ر بنه‌مای ئه‌وه‌ی كه پرۆسه‌كه ته‌نها سیاسیه‌كان نه‌گرێته‌وه، به‌ڵكو هه‌مو توێژه كۆمه‌لاَیه‌تیه‌كانیش و پێكهاته‌كات بگرێته‌وه و به‌عسییه‌كان تێیدا به‌شدار نه‌بن.\n16-له‌گه‌ڵ له‌به‌رچاوگرتنی ئه‌و هێزانه‌ی له به‌رنگاربونه‌وه‌دا ڕۆڵیان هه‌بوه، پێویست كار بكرێت بۆ كۆكردنه‌وه‌ی چه‌ك و پێدانی به ده‌وڵه‌ت، تا سه‌روه‌ریی و هه‌یبه‌تی ده‌وڵه‌ت بمێنێته‌وه.\n17- پێویسته ده‌زگا ئه‌منییه‌كان له كه‌سانی گه‌نده‌ڵ و پابه‌ند نه‌بوو پاكبكرێنه‌وه‌و یاسای توند دابنرێت بۆ ئه‌وه‌ی هه‌یبه‌ت و سه‌ربه‌خۆیی بۆ سوپا و ده‌زگا ئه‌منیه‌كان بگه‌ڕێته‌وه.\n18-پێویسته دادگای عیراقی به‌رپرسیارێتیی لێپرسینه‌وه و سزادانی ئه‌و كه‌سانه له ئه‌ستۆ بگرێت كه تێوه‌گلاون له‌گه‌ڵ تیرۆریستانی داعشدا.\n19-پێویسته حكومه‌ت و وه‌زاره‌تی داد پیاچونه‌وه بكه‌ن به دۆسیه‌ی ده‌ستگیركراوه بێ تاوانه‌كاندا و سزای تیرۆریستان و گه‌نده‌ڵكاران بده‌ن، جیاوازیی له نێوان هیچ پێكهاته و تایه‌فه‌یه‌كدا نه‌كرێت.\n20- باره‌گای گروپه چه‌كداره‌كان دابخرێت و بكرێنه دامه‌زراوه‌ی روناكبیریی و مه‌ده‌نیی و كۆمه‌ڵایه‌تیی و مرۆیی.\n21- كار بكرێت بۆ ئه‌وه‌ی به‌جدیی هه‌موو كێشه و ململانێكان له ناوچه ئازادكراوه‌كان بڕه‌وێنرێته‌وه و ئه‌وانه‌ی هاوكاریی تیرۆر و تیرۆریستانیان كردووه دووربخرێنه‌وه.\n22- ڕێگه خۆش بكرێت له‌به‌رده‌م كۆمپانیا بیانیی و وه‌به‌رهێنه‌كاندا، بۆ ئه‌وه‌ی ژێرخانی وڵات ببوژێته‌وه به‌پشتبه‌ستن به یاساكانی وه‌به‌رهێنان.\n23- به‌هیچ شێوه‌یه‌ك ده‌ست وه‌رنه‌درێت له‌كاروباری وڵاتانی دراوسێدا، ده‌ستێوه‌ردانی ده‌ره‌كیش له كاروباری ناوخۆی عیراقدا به هه‌موو شێوه‌یه‌ك هێڵی سوره.\n24-وه‌فدێكی عه‌شایه‌ریی له ناوه‌ڕاست و باشوری عیراقه‌وه بچێت بۆ ناوچه ئازادكراوه‌كان و له‌و ناوچانه‌وه وه‌فدی عه‌شایه‌ریی سه‌ردانی ناوه‌ڕاست و باشور بكات، به‌مه‌به‌ستی ڕه‌واندنه‌وه‌ی توندوتیژیی و چه‌سپاندنی گیانیی یه‌كتر قبوڵكردن.\n25- به‌مه‌به‌ستی چه‌سپاندنی ڕۆحی نیشتمانیی له نێوان ڕۆڵه‌كانی گه‌لی عیراقدا، پێویسته ڕاگه‌یاندنی نیشتمانیی ستراتیژیه‌تێكی ڕوون و ئاشكرای هه‌بێت له‌سه‌رجه‌م بواره‌كاندا.\n26- پێویسته ده‌ره‌نجامی لێكۆڵینه‌وه‌ی كه‌وتنی موسڵ و كۆمه‌ڵكوژیی سپایكه‌ر ته‌واو بكرێت و پاشان ئاشكرا بكرێت بۆ ڕای گشتیی.\n27- پێویسته حكومه‌ت به میكانیزمێك هه‌وڵی به به‌ڵگه‌نامه‌كردنی تاوانه‌كانی جه‌نگ بدات له ولاَتدا.\n28-كاری جدیی بكرێت بۆ گه‌ڕاندنه‌وه‌ی ئاواره‌كان بۆ ناوچه ئازادكراوه‌كان و سه‌رجه‌م به‌ربه‌سته‌كانی به‌رده‌میشیان هه‌ڵبگیرێت.\n29-پێشنیاز بكرێت بۆ دامه‌زراندنی ئه‌نجومه‌نێكی باڵا بۆ كاروباری كه‌مینه‌كان له عیراق.


چه‌ندان ساڵه و به تایبه‌تیش پاش دابه‌شبوونه‌کانی حیزبی دیموکراتی کوردستان و کۆمه‌ڵه‌ی زه‌حمه‌تکێشانی کوردستان ده‌یان هه‌وڵ دراون بۆ پاراستنی یه‌کڕیزی و هێنانه ئارای ژینگه‌یه‌ک بۆ ئاشته‌وایی له کوردستانی ئێراندا، به‌ڵام تا ئێستاشی له‌گه‌ڵدا بێت ، پێده‌چێت زه‌مینه‌ی ناکۆکیه‌کان فراوانتر بووبن نه‌ک نزیک بوونه‌وه له یه‌کگرتنه‌وه.\nده‌شێت له هه‌ندێک ڕه‌هه‌نده‌وه له‌ت بوونی پارتیه‌کی سیاسی یان ڕێکخراوێکی سیاسی ڕه‌وایی هه‌بێت له ڕوانگه‌ی ئایدیۆلۆژی و بنه‌ما تیۆریه‌کان و هاوسه‌نگی هاوکێشه سیاسیه‌کانه‌وه به‌ڵام کاتێک ده‌بێته مایه‌ی تێکدانی یه‌کڕیزی و دابه‌شبوونی کۆمه‌ڵگا و بردنی به ئاڕاسته‌ی قه‌یرانه نه‌خوازراوه‌کاندا ئیدی هه‌موو ڕه‌واییه‌ک له‌ده‌ست ده‌دات.\nژماره‌یه‌ک پرسیار هه‌ن پاش چه‌ندان ساڵ هێشتاش وه‌ڵامیان نه‌دراوه‌ته‌وه، له‌وانه ئایا جیاوازیه ئایدیۆلۆژیه‌کان له نێو حیزبی دیموکرات هێنده قوڵ بوون ته‌نها به دابه‌ش بوونی ئه‌م حیزبه دێرینه چاره‌سه‌ر ده‌کرا؟\nهێمن سه‌یدی، نوسه‌ر و شیکه‌ره‌وی سیاسی\nئایا گرفته‌کانی ناو سه‌رکردایه‌تی کۆمه‌ڵه‌ی زه‌حمه‌تکێشان هێنده ئاڵۆزبوون به‌شێوه‌یه‌ک به‌ره‌و له‌ت بوونی برد؟\nزۆرێک له ڕوناکبیرانی کورد له‌و بڕوایه‌دان بوونی دید و بۆچوونه ستالینیه‌کانی ناو حیزب و ڕێکخراوه‌کان هۆکارێکی ترن له پشت لێکترازانه‌کان و هاوکاتیش نه‌بوونی خواستێکی ڕاسته‌قینه بۆ ڕیفۆرم و خۆ نۆژه‌ن کردنه‌وه به‌پێی پێویستیه‌کانی هه‌ل و مه‌رجه نوێیه‌کان.\nده‌شێت هه‌ندێک له جیابوونه‌وه‌کان وه‌ک هه‌نگاوێکی دروست له ئان و کاتی خۆیدا لێی بڕوانرێت به‌ڵام هه‌رگیز مه‌رج نییه ئه‌و جیابوونه‌وانه له پێناو به‌رژه‌وه‌ندی گشتیدا بێت یانیش به‌رژه‌وه‌ندی گشتی له‌گه‌ڵدا بێت.\nهێمن سه‌یدی، نوسه‌ر و شیکه‌ره‌وه‌ی سیاسی پڕۆژه‌یه‌کی نوێی هه‌یه بۆ ڕۆژهه‌ڵاتی کوردستان ( پڕۆژه‌ی لێبوردن و ئاشتی نه‌ته‌وه‌یی) .\nبه‌ڕێز سه‌یدی ده‌ڵێت ئه‌گه‌ر ئه‌و دابڕانانه‌ی نێوان لایه‌نه سیاسیه‌کانی ڕۆژهه‌ڵاتی کوردستان به‌رده‌وام بن ، ڕه‌وشه‌که به‌ره‌و خراپتر ده‌بات.\nچۆن ده‌کرێت ئه‌م پڕۆژه‌یه بکرێته بابه‌تێکی کارا که بتوانرێت کاری له‌سه‌ر بکرێت؟\nلایه‌نه سیاسیه‌کان بۆ ناگه‌نه ڕێکه‌وتنێک له‌سه‌ر پێکهێنانی به‌ره‌یه‌کی کوردستانی؟\nوه‌ڵامی ئه‌م پرسیارانه و ژماره‌یه‌ک پرسی تریش له ده‌قی به‌رنامه‌ی "له‌گه‌ڵ ڕووداوه‌کاندا"یه: